title: Elzie Segar

text: Elzie Crisler Segar (8. joulukuuta 1894 Chester, Illinois – 13. lokakuuta 1938 Santa Monica, Kalifornia) oli yhdysvaltalainen sarjakuvapiirtäjä, joka tunnetaan parhaiten sarjakuvahahmo Kippari-Kallen ("Popeye") luojana.


title: Elzie Segar

text: Segar työskenteli nuoruudessaan talo- ja kylttimaalarina sekä elokuvateatterin koneenkäyttäjänä. Hänen ensimmäiset sarjakuvansa eivät kelvanneet lehdille, joten hän kävi piirtämisen kirjekurssin. Sarjakuvapiirtäjä Richard F. Outcault järjesti Segarille työpaikan Chicagossa ilmestyneestä "Chicago Heraldista", johon hän piirsi "Charlie Chaplin’s Comic Capers" -nimistä sarjakuvaa, kunnes koko lehti lakkasi ilmestymästä 1917. Vuonna 1919 Segar alkoi piirtää King Features Syndicatelle "Thimble Theatre" -nimistä sarjaa, joka toimi "Kippari-Kallen" edeltäjänä. Sarjassa esiintyivät alun perin Olga ("Olive Oyl"), hänen veljensä Castor Oyl ja poikaystävänsä Ham Gravy. Voimakas merimies Kippari-Kalle tuli sarjaan alun perin sivuhahmona tammikuussa 1929, mutta kohosi vähitellen päähenkilöksi. Sarjakuva muodostui hyvin suosituksi ja Max Fleischer ryhtyi tuottamaan sen pohjalta suosittuja animaatioita. Segar kuoli vuonna 1938 maksasairauden aiheuttamiin komplikaatioihin. Hän piirsi "Kippari-Kallea" ennenaikaiseen kuolemaansa asti.


title: Amphion-luokka (sukellusvene)

text: Amphion-luokka, joka tunnetaan myös nimillä A-luokka ja Acheron-luokka, oli Britannian Kuninkaallisen laivaston 1943 tilattu dieselkäyttöinen sukellusveneluokka. Luokan tilaus perustui tarpeeseen saada Tyynenmeren taisteluihin sopiva suurehko sukellusvene, jolla oli samalla tarkoitus korvata palveluksessa olleet hitaat ja Tyynenmeren syvyyksiin sopimattomat S- ja T-luokkien sukellusveneet. Sukellusveneen suunnittelun pohjana oli laajennettu T-luokan alusten runko.


title: Amphion-luokka (sukellusvene)

text: Alun perin tilattiin 46 venettä osana vuoden 1943 laivasto-ohjelmaa, joista osa korvasi aiemmin tilattuja T-luokan veneitä. Näistä ainoastaan kahdeksantoista laskettiin vesille. Vesillelasketuista vain kuusitoista otettiin palveluskäyttöön ja kahta runkoa käytettiin paineensietokokeissa. Palveluskäyttöön otetuista veneistä ainoastaan "HMS Amphion" ja "HMS Astute" valmistuivat ennen sodan päättymistä ja kumpikaan niistä ei osallistunut sotatoimiin.


title: Amphion-luokka (sukellusvene)

text:
Kahden Plymouthin telakalla vesille lasketun, vaan ei valmistuneen aluksen lisäksi peruutettiin 1945 kaikkiaan 27 aluksen tilaus:
Vickers-Armstrong, Barrow-in-Furness;
Vickers-Armstrong, Walker, Newcastle upon Tyne;
Portsmouth Dockyard;
Cammell Laird;
Scotts of Greenock


title: La Tour d’Argent

text: La Tour d'Argent on pariisilainen ravintola, joka on perustettu vuonna 1582.


title: La Tour d’Argent

text: Ravintolan osti vuonna 1910 André Terrail, ja hänen jälkeläisensä omistavat sen edelleen. Ravintolan johtoon siirtyi 1947 André Terrailin poika Claude Terrail. Hänen ja hänen vaimonsa Tarja Terrailin poika André Terrail ryhtyi johtamaan ravintolaa äitinsä kanssa Claude Terrailin kuoltua 2006.


title: La Tour d’Argent

text: Tarja Terrail o.s. Räsänen on alkujaan suomalainen malli, joka siirtyi 1970-luvulla ravintola-alalle.


title: Rémi Français

text: Rémi Français (s. 24. maaliskuuta 1989) on sveitsiläinen entinen mäkihyppääjä. Hän edusti SC Les Diableretsia.


title: Rémi Français

text: Mäkihypyn maailmancupissa Francais kilpaili ensimmäisen kerran 27. marraskuuta 2009 Kuusamon joukkuekisassa, jossa Sveitsi sijoittui kuudenneksi. Ensimmäisen normaalikisan hän kilpaili seuraavana päivänä samassa paikassa, sijoittuen 47:nneksi.


title: Rémi Français

text: Hän lopetti uransa vuonna 2011 21 vuoden iässä.


title: Nicholas Alexander

text: Nicholas ”Nick” Alexander (s. 24. elokuuta 1988 Brattleboro, Vermont) on yhdysvaltalainen uransa lopettanut mäkihyppääjä.


title: Nicholas Alexander

text: Mäkihypyn maailmancupissa Alexander kilpaili ensimmäisen kerran 21. maaliskuuta 2009 Planican lentomäessä, joukkuekilpailussa. Ensimmäisen suurmäenkilpailun hän kilpaili Kuusamossa 28. marraskuuta 2009, sijoittuen 44:nneksi. Ensimmäiset maailmancupin pisteensä hän saavutti helmikuussa 2015 oltuaan Willingenissä 27:s.


title: Nicholas Alexander

text: Vuonna 2010 Alexander oli mukana Yhdysvaltain joukkueessa lentomäen MM-kilpailujen joukkuekilpailussa, jossa Yhdysvallat sijoittui kymmenenneksi. Vancouverin olympialaisissa 2010 hän sijoittui parhaimmillaan 40:nneksi suurmäessä ja oli mukana joukkuekilpailussa 11:nneksi sijoittuneessa Yhdysvaltain joukkueessa.


title: Primož Pikl

text: Primož Pikl (s. 25. elokuuta 1982 Celje) on slovenialainen mäkihyppääjä.


title: Primož Pikl

text: Mäkihypyn maailmancupissa Pikl kisasi ensimmäisen kerran Kuusamossa 29. marraskuuta 2003. Joukkuekisassa Pikl on ollut Slovenian joukkueessa kolme kertaa neljäs.


title: Kylli

text: Kylli on suomalainen naisen etunimi, Kyllikki-nimen lyhentynyt muoto. Kyllin nimipäivä on 8. joulukuuta.


title: Kylli

text: Väestörekisterikeskuksen mukaan nimi Kylli on vuoden 2009 loppuun mennessä annettu noin 140 naiselle ja ainakin kolmelle miehelle.


title: Warren Irvin

text: Warren Irvin oli National Broadcasting Companyn Suomeen lähettämä sotakirjeenvaihtaja, joka talvisodan aikana raportoi talvisodasta yhdysvaltalaisille. Hän teki itsenäisyyspäivänä 6. joulukuuta 1939 radioselostuksen, jota arveltiin seuranneen ainakin 10 miljoonan yhdysvaltalaisen.


title: Maaseutuoikeus

text: Maaseutuoikeus eli ruraalioikeus on oikeudenala, jonka huomion kohteena ovat maaseudun elinolot ja niiden oikeustieteellinen tutkimus. Sen keskeinen osa-alue on maatalousoikeus, jonka piiri pyrkii laajentumaan niin, että maatalousoikeus lähenee maaseutuoikeuden käsitettä. Maaseutuoikeus tarkastelee erityisesti maa- ja metsätalouden sekä muiden maaseutuelinkeinojen oikeudellisia näkökohtia. Tärkeitä ovat esimerkiksi kiinteistön kauppaa, eläkkeitä, perintöjä, maankäyttöä ja verotusta koskevat kysymykset. Suomessa maatiloja koskeva lainsäädäntö alkoi valtiojohtoisena asutuslainsäädäntönä, josta siirryttiin maaseutua ja maataloutta koskeviin erityissäädöksiin.


title: Maaseutuoikeus

text: Merkittävä osa maaseutuoikeudellista keskustelua käydään kansainvälisissä yhteyksissä, mihin on osaltaan vaikuttanut markkinoiden yhdentymiskehitys, joka on korostanut eurooppaoikeuden merkitystä. Suomessa alaa havainnoi Maaseutuoikeuden seura. Kansainvälisiä yhteistyöelimiä ovat Comité Européen de Droit Rural (CEDR) ja American Agricultural Law Association (AALA).


title: Fosfoseriini

text: Fosfoseriini (CHNOP) on seriiniaminohapon johdannainen. Rakenteeltaan se on seriinin ja fosforihapon esteri. Fosfoseriini on välituote seriinin biosynteesissä ja tärkeä osa fosfoproteiineja.


title: Fosfoseriini

text: Seriinin biosynteesissä fosfohydroksipalorypälehappoon liitetään transaminaatiolla aminoryhmä, jolloin syntyy fosfoseriiniä. Reaktiota katalysoi fosfoseriinitransaminaasientsyymi. Tämän jälkeen fosfoseriini hydrolysoidaan fosfoseriinifosfataasientsyymin avulla, jolloin vapautuu seriinimolekyyli.


title: Fosfoseriini

text: Proteiinien translaatioon jälkeisessä muokkauksessa tiettyihin aminohappoihin voidaan liittää entsymaattisesti fosfaattiryhmä eli fosforyloida ne. Tällaisia aminohappoja ovat seriinin lisäksi treoniini ja tyrosiini. Fosforyloidut aminohapot ovat tärkeä osa monia sääteleviä proteiineja.


title: Dumisa Ntsebeza

text: Dumisa Buhle Ntsebeza (31. lokakuuta 1949 Eastern Cape) on eteläafrikkalainen lakimies, ihmisoikeusaktivisti ja entinen Totuuskomission jäsen.


title: Dumisa Ntsebeza

text: Ntsebeza työskenteli Transkeissa opettajana ja vaikutti pienessä maanalaisessa järjestössä "People's Front for the Liberation of South Africa" (PFULSA). Vuonna 1976 Ntsebeza pidätettiin poliittisesta toiminnasta yhdessä kuuden muun ryhmän aktivistin kanssa, joihin kuului Dumisan veli Lungisile ja Matthew Goniwe. Viisi ryhmän jäsentä, mukaan lukien Dumisa Ntsebeza tuomittiin pitkiin vankeusrangaistukiin vain joitain päiviä ennen Transkein bantustanin muodollista itsenäistymistä. Vankila-aikana Ntsebeza opiskeli oikeustiedettä ja vapauduttuaan vankilasta ryhtyi lakimieheksi. Uransa alkuvaiheessa Ntsebeza toimi erityisesti poliittisten vankien ja apartheidin uhrien puolustusasianajajana.


title: Dumisa Ntsebeza

text: Vuonna 1995 Ntsebeza nimitettiin Totuuskomission tutkimusosaston ja todistajien suojeluohjelman johtajaksi. Hän toimi ajoittain myös komission puheenjohtajana ja varapuheenjohtajana. Vuonna 2005 hänet nimitettiin Etelä-Afrikan presidentin oikeusavustajaksi. Hän asuu nykyisin Johannesburgissa ja pitää omaa lakitoimistoaan. Ntsebeza on "Desmond Tutu Peace Trust"in puheenjohtaja, "Nelson Mandela Foundationin" hallituksen jäsen ja "Black Lawyer’s Associationin" Kapkaupungin osaston puheenjohtaja.


title: Talvisodan pommitukset Keuruulla

text: Talvisodassa Keuruuta pommitettiin 29. joulukuuta 1939 kello 13:05, kun kolme puna-armeijan pommikonetta pudotti noin 30 pommia Pihlajaveden rautatieaseman ratapihalle. Pommituksessa kolme henkilöä haavoittui kuolettavasti: asemamiehen vaimo Katri Eteläaho kuoli matkalla sairaalaan, kirjuri Lasse Raitakari seuraavana päivänä ilmeisesti leikkauksessa ja harjoittelija Aalto Harju vuoden 1940 puolella.


title: Talvisodan pommitukset Keuruulla

text: Pommit olivat miinapommeja ja palopommeja. Ratapihasta vaurioitui kolme ensimmäistä raidetta kahden kiskonmitan pituudelta ja vain neljäs eli kuormausraide ei kärsinyt vaurioita.


title: Talvisodan pommitukset Keuruulla

text: 29. joulukuuta 1989 Pihlajaveden rautatieaseman sisäänkäyntioven oikealle puolelle paljastettiin pommitusten muistolaatta.


title: Matti Helimo

text: Matti Antero Helimo (s. 28. tammikuuta 1977) on tamperelainen laulaja-lauluntekijä. Hype Records julkaisi hänen ensimmäisen soololevynsä "Blogi" 2009.


title: Matti Helimo

text: Helimon ensimmäinen "Janne Ojanen" -single rikkoi kultalevyn rajan ja hänen "Lukko voittoon" -singleään on myyty tuhat kappaletta, kuten myös Superpesiksen kaikkien aikojen lyöjätilaston ykkösen, Simo "Iso-Kello" Eerikäisen, tribuuttisingleä "Iso-Kello".


title: Matti Helimo

text: Aamulehden lukijat valitsivat heinäkuussa 2010 Matti Helimon "Kesä-Tampere" -kappaleen parhaaksi Tampere-aiheiseksi lauluksi.


title: Matti Helimo

text: Matti Helimon toinen albumi "Näytelmä" julkaistiin 30.11.2011 (Hype). Levyllä soittavat Suomen eturivin muusikoista mm. Marzi Nyman (kitara), Seppo Kantonen (koskettimet), Risto Niinikoski (rummut), Eva Alkula (sähkökantele) ja Jaan Wessman (basso).


title: Matti Helimo

text: Helimon kolmas albumi "Hiljaista makuuhuoneessa" julkaistaan 16.12.2016, levyn nimikkosingle julkaistiin digitaalisesti jo 5.12.2016.


title: Matti Helimo

text: Matti Helimo on ammatiltaan opettaja ja toimii Opetusalan Ammattijärjestö OAJ:n valtuuston 2. varapuheenjohtajana (2014-) sekä OAJ Pirkanmaan puheenjohtajana (2014-). Kuntavaaleissa 2017 hän sai ensikertalaisena 605 ääntä ja tuli valituksi sitoutumattomana ehdokkaana Vihreiden listalta Tampereen kaupunginvaltuustoon.


title: Talvisodan pommitukset Sortavalassa

text: Talvisodan pommitukset Sortavalassa tapahtuivat 19. joulukuuta ja 20. joulukuuta 1939 sekä 2. helmikuuta 1940. Pommituksissa kuoli 31 ihmistä ja rakennusten tuhot olivat mittavia. Pommituskertoja oli 23 ja konesuorituksia 200. Suurin pommituksista oli 2. helmikuuta 1940 tapahtunut, jossa 92 lentokonetta hyökkäsi viitenä aaltona.


title: Talvisodan pommitukset Sortavalassa

text: Neuvostoliittolaisten tietojen mukaan 2. helmikuuta 1940 tapahtuneen pommituksen olisi suorittanut everstiluutnantti I. Pjatjuhinin komentama "15. pikapommittajaprikaati" 150 lentokoneen voimalla. Leningradin sotilaspiirin tilannekatsauksen (2. helmikuuta 1940) mukaan "Ilmavoimamme ovat pommittaneet menestyksellisesti vihollisen sotilaallisia kohteita." Päivän pommituksissa kuoli 15 ihmistä ja 44 haavoittui. Sortavalan luterilainen kirkko tuhoutui.


title: Talvisodan pommitukset Sortavalassa

text: Joidenkin tietojen mukaan Sortavalaa olisi pommitettu myös 3. helmikuuta 1940.


title: Seneca

text: Seneca voi viitata ainakin seuraaviin:


title: Matti Pörhö

text: Matti Johannes Pörhö (19. joulukuuta 1952 Tornio) on suomalainen liikemies, kauppaneuvos ja autoliikekonserni Pörhön toimitusjohtaja. Hän johtaa vanhempiensa perustamaa ketjua, ja sai sen kasvamaan yhdeksi Suomen suurimmista autoliikkeistä. Ketjuun kuuluu yhdeksän myymälää Pohjanmaalla ja Pohjois-Suomessa. Ne edustavat yhdeksää automerkkiä: Audi, Kia, Mazda, Mitsubishi, Nissan, Peugeot, SEAT, Škoda ja Volkswagen.


title: Matti Pörhö

text: Oman liikkeen johtamisen lisäksi Pörhö on vakuutusyhtiö Fennian hallintoneuvoston puheenjohtaja, jääkiekkoseura Oulun Kärppien hallituksen puheenjohtaja ja Alkon hallituksen jäsen. Hän toimi aiemmin myös Autoalan Keskusliiton puheenjohtajana.


title: Hannu Häme

text: Hannu Johannes Mäkinen, kirjailijanimi Hannu Häme (4. tammikuuta 1904 Virrat – 4. toukokuuta 1962 Virrat) oli suomalainen Virroilla asunut kotiseuturunoilija.


title: Hannu Häme

text: Hämeen runoja julkaistiin hänen elinaikanaan yksittäisinä eri lehdissä ja hän lahjoitti niitä myös ystävilleen käsin kirjoitettuina kopioina.


title: Sorsastaja

text: Sorsastaja on Kansallisteatterin Willensaunassa vuonna 2006 ensi-iltansa saanut Pirkko Saision ohjaama ja kirjoittama näytelmä.


title: Sorsastaja

text: Näytelmä on rakennettu näyttelijöiden kokemuksista ja improvisaatioista yhdessä ohjaajan kanssa ja näyttelijät esiintyvät itsenään. Näytelmän viittä näyttelijää Henry Hanikkaa, Amira Khalifaa, Kaisla Löyttyjärveä ja Jani Toivolaa yhdisti tumma ihonväri. Esityksen tiimoilta julkisuudessa käytiin laajaa keskustelua suomalaisuuden suhteesta ihonväriin.


title: Leikkausjännitys

text: Leikkausjännitys (symboli formula_1, tau) tarkoittaa jonkin materiaalin pintaan yhdensuuntaisesti kohdistuvaa jännitystä, kun normaalijännitys kohdistuu kohtisuoraan pintaa vasten.


title: Leikkausjännitys

text: Keskimääräinen leikkausjännitys on


title: Leikkausjännitys

text: missä


title: Leikkausjännitys

text: Kun fluidi (neste tai kaasu) liikkuu kiinteän pinnan suuntaisesti, siihen kohdistuu leikkausjännitys. Fluidin nopeus aivan kiinteän pinnan rajalla on nolla suhteessa pintaan (ns. no-slip-ehto), mutta jollain korkeudella rajapinnasta virtausnopeus vastaa fluidin nopeutta. Näiden kahden pisteen välistä aluetta kutsutaan rajakerrokseksi.


title: Leikkausjännitys

text: Newtonilaisilla fluideilla leikkausjännitys on verrannollinen fluidin venymänopeuteen viskositeetin toimiessa verrannollisuuskertoimena. Ei-newtonilaisille fluideille tämä sen sijaan ei pidä paikkaansa, koska niiden viskositeetti ei ole vakio.


title: Leikkausjännitys

text: Newtonilaiselle fluidille leikkausjännitys on


title: Yläjärvi (täsmennyssivu)

text: Yläjärvi voi tarkoittaa seuraavia:


title: Gunibin piiri

text: Gunibin piiri (, avaariksi Гъуниб район, "Gunib raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 610 neliökilometriä. Asukkaita on 25 600 henkeä (vuonna 2009).


title: Gunibin piiri

text: Gunibin piiri sijaitsee Dagestanin keskiosan vuoristoseudulla. Se rajoittuu pohjoisessa Hunzahin, koillisessa Gergebilin, idässä Levašin, kaakossa Lakin, etelässä Tšarodan ja lännessä Šamilin piireihin.


title: Gunibin piiri

text: Piiriin kuuluu 18 maalaiskuntaa: Batsada, Buhty, Gonoda, Gunib, Hindah, Hototš, Keger, Koroda, Kudali, Kujada, Megeb, Oboh, Rugudža, Salta, Šangoda, Sogratl, Šulani ja Tšoh. Hallinnollinen keskus on Karakoisujoen rannalla sijaitseva Gunibin kylä. Asutuskeskuksia on yhteensä 67. Asukkaista 94 % on avaareja ja 5 % dargeja.


title: Gunibin piiri

text: Gunibista on maantieyhteys Mahatškalaan, jonne on matkaa 150 kilometriä.


title: Gunibin piiri

text: Seudun pääelinkeino on maatalous, joka on erikoistunut karjanhoitoon. Teollisuutta edustavat säilyketehdas, vesivoimalaitos, leipomot ja myllyt.


title: Gunibin piiri

text: Piirin alueella on yli 300 kulttuurihistoriallista ja arkkitehtonista muistomerkkiä, Verhni Gunib -luonnonpuisto, Venäjän tiedeakatemian Dagestanin tiedekeskuksen kasvitieteellinen puutarha, lasten parantola ja lomahotelli. 1800-luvulla käyty Kaukasian sota päättyi imaami Šamilin vangitsemiseen Gunibissa.


title: Gunibin piiri

text: Paikallislehtenä ilmestyy avaarinkielinen "Gunib".


title: Fanny Davidsson

text: Fanny Eufrosyne Davidsson (sukunimi vuodesta 1935 "Sartto"; 18. marraskuuta 1877 Tampere – 15. maaliskuuta 1962 Tampere) oli suomalainen toimittaja, kääntäjä ja kirjailija.


title: Fanny Davidsson

text: Tamperelaisen tehtailija David Wilhelm Davidssonin ja Eufrosyne Antaverkan tytär Fanny Davidsson pääsi ylioppilaaksi Tampereen suomalaisesta tyttökoulusta 1899. Hän opiskeli jonkin aikaa kirjallisuutta Helsingin yliopistossa, mutta palasi sitten toimittajaksi Tampereelle.


title: Fanny Davidsson

text: Fanny Sartto toimi vuonna 1943 perustetun Pirkkalais-Kirjailijat ry:n ensimmäisenä puheenjohtajana.


title: Fanny Davidsson

text: Kirjailija Panu Rajala on kuvannut romaanissaan "Runoilijan sydän" Davidssonin ja runoilija J. H. Erkon välistä suhdetta. Erkko asui alivuokralaisena tehtailija Davidssonin perheessä toimiessaan Tampereella alkoholin valmistuksen tarkastajana. Hän kirjoitti 18-vuotiaalle Fannylle runosäkeitä ja he kävivät myös yhdessä teatterissa katsomassa Minna Canthin "Sylvi"-näytelmää. Runoilija ehti jo kosiakin Fannya, mutta suhde kariutui siihen, että Fannyn isä ei hyväksynyt Erkon toimintaa työväenliikkeen piirissä. Fanny Davidsson oli myöhemmin kihloissa vuodesta 1906 alkaen työväenrunoilija Kössi Kaatran kanssa mutta he eivät menneet koskaan naimisiin ja suhde katkesi 1920-luvulla Kaatran paettua Suomen sisällissodan jälkeen Ruotsiin.


title: Jakov Smuškevitš

text: Jakov Vladimirovitš Smuškevitš (14. huhtikuuta 1902 – 28. lokakuuta 1941) oli neuvostoliittolainen lentokenraaliluutnantti sekä puna-armeijan ilmavoimien, VVS:n, komentaja talvisodan aikana. Hänet pidätettiin 8. kesäkuuta 1941 ja teloitettiin tuomiotta 28. lokakuuta 1941. Myöhemmin häntä ei rehabilitoitu.


title: Jakov Smuškevitš

text: Ilmavoimien toimintaa kritisoitiin voimakkaasti. Smuškevitš puolustautui syytöksiltä vetoamalla kalustopuutteisiin. Hän meni arvostelussaan myös poliittiselle tasolle: ”"Sodan kokemus osoitti jälleen kerran, että lentonopeus on tärkein ominaisuus, välttämätön kaikentyyppisille koneille. Täten meidän tulee kiireellä vaatia nopean kaluston rakentamista. Tässä suhteessa olemme jääneet jälkeen pääkapitalistimaista, joissa sotaa varten teollisuus toimittaa nopeita, parempia tyyppejä suurissa sarjoissa."”


title: Jakov Smuškevitš

text: Smuškevitšin selontekoon liittyen hänen seuraajansa ilmavoimien komentajana, Pavel Rytšagov, totesi Leningradin sotilaspiirin sotaneuvoston kokouksessa, että ”Me lennämme ruumisarkuilla”, mistä ilmeisesti sotaneuvoston jäsenet eivät pitäneet.


title: Jakov Smuškevitš

text: Smuškevitšin lisäksi teloitettiin Rytšagov hänen kanssaan samana päivänä ilman oikeudenkäyntiä, mutta päinvastoin kuin Smuškevitš, hänet rehabilitoitiin 23. heinäkuuta 1954. Kummatkin kuuluvat teloitetun 20 neuvostokenraaliluutnantin joukkoon.


title: Rehabilitointi

text: Rehabilitointi Neuvostoliitosta puhuttaessa tarkoittaa Neuvostoliitossa ja Venäjällä syyttömästi teloitettujen tai tuomittujen arvoonsa palauttamista. Rehabilitointi alkoi Josif Stalinin kuoltua. Rehabilitointia on tapahtunut myös muissa maissa.


title: Astrovirukset

text: Astrovirukset ("Astroviridae") ovat pieniä pyöreitä viruksia, jotka aiheuttavat gastroenteriittiä. Tyypillisimmin astrovirusinfektio ilmenee alle kouluikäisellä lapsella. Lisäksi sitä tavataan vanhuksilla ja niillä, joiden immuunijärjestelmä on heikentynyt. Itämisaika on yhdestä kahteen vuorokautta. Oireita ovat oksentelu, ripuli ja kuumeilu. Tauti voi olla myös oireeton. Tartunnan aiheuttama ripuli on tyypillisesti lieväoireinen.


title: Astrovirukset

text: Astrovirukset löydettiin vuonna 1975. Virukset aiheuttavat oireita ihmisten lisäksi myös useilla muilla lajeilla.


title: Astrovirukset

text: Viruksen yleisin leviämistapa on kosketustartunta ihmisestä toiseen, harvemmin elintarvikkeiden tai veden värityksellä. Tartuntaa voidaan ehkäistä huolellisella käsihygienialla, pesemällä vihannekset huolellisesti ja kuumentamalla marjoja riittävästi.


title: Aurinkotuuli (elokuva)

text: Aurinkotuuli on Timo Linnasalon ohjaama tieteiselokuva vuodelta 1980. Kullervo Kukkasjärven romaaniin perustuva elokuva kertoo miehestä, joka syväjäädytetään ja herätetään henkiin vuonna 1999 ekologisen romahduksen runtelemaan maailmaan.


title: Jussi Viita

text: Jussi Tuomas Viita (s. 26. syyskuuta 1985 Tampere) on urheilu-uransa jo lopettanut suomalainen yleisurheilija, jonka päälaji oli korkeushyppy. Hän edusti Tampereen Pyrintöä ja häntä valmensi vuosina 2006-2016 Jouko Kilpi ja vuosina 2001–2006 Tapio Haikama.


title: Jussi Viita

text: Viita voitti Kalevan kisoissa SM-kultaa vuosina 2011, 2013, 2014, 2015 ja 2016, hopeaa vuosina 2003, 2010 ja 2012 sekä pronssia 2004 (jaettu 3. sija), 2007, 2008 ja 2009.


title: Jussi Viita

text: Sisäratojen Suomen-mestaruuden Viita voitti vuosina 2011, 2012, 2013 ja 2014. Vuonna 2007 hän oli toinen ja vuosina 2006, 2008 ja 2009 kolmas.


title: Jussi Viita

text: Viita saavutti pronssia alle 23-vuotiaiden EM-kilpailuissa Debrecenissä 2007 tuloksella 221. Hän karsiutui loppukilpailusta Pariisin sisäratojen EM-kilpailuissa 2011 tuloksella 222 ja Zürichin EM-kilpailuissa 2014 tuloksella 219. Hän edusti Suomea aikuisten maaottelussa ensimmäisen kerran vuonna 2008. Hän voitti maaottelun korkeuskilpailun Helsingissä 2011, Tukholmassa 2013, Tukholmassa 2015 ja Tampereella 2016 sekä hallimaaottelussa Steinkjerissä 2012.


title: Jussi Viita

text: Viita hyppäsi ulkorataennätyksensä 226 cm Kuopion Kalevan kisoissa 3. elokuuta 2014. Hänen halliennätyksekseen jäi 224 cm, jonka hän hyppäsi Tampereen hallimaaottelussa 5. helmikuuta 2011.


title: Nvidia Ion

text: Nvidia Ion on Nvidian suunnittelema pienikokoisiin tietokoneisiin suunnattu laitealusta. Alustassa on GeForce 9400 grafiikkapiiri. Helmikuussa 2009 Microsoft vahvisti Ionin olevan Vista yhteensopiva. Ion on DirectX 10 ja CUDA yhteensopiva.


title: Robyn

text: Robin Miriam Carlsson (s. 12. kesäkuuta 1979 Tukholma, Ruotsi), taiteilijanimeltään Robyn, on ruotsalainen pop-laulaja-lauluntekijä.


title: Robyn

text: Robyn aloitti musiikkiuransa jo 16-vuotiaana ja julkaisi debyyttisinglensä ”You've Got That Somethin’” vuonna 1995. Debyyttialbumi "Robyn Is Here" oli menestys ympäri maailman ja erityisesti Yhdysvalloissa, jossa se myi platinaa. Vuonna 1999 hän julkaisi jatkoa debyytilleen, mutta "My Truth" ei yltänyt esikoisalbumin menestykseen ja se julkaistiinkin vain Euroopassa. Robynin kolmas albumi "Don't Stop the Music" ilmestyi 2003. Siltä julkaistiin kaksi singleä ”Keep This Fire Burning” ja ”Don't Stop the Music”, jotka molemmat menestyivät hyvin Ruotsissa. Vuonna 2004 Robyn jätti levy-yhtiönsä Jive Recordsin.


title: Robyn

text: Vuonna 2005 Robyn perusti oman Konichiwa Records -levy-yhtiön ja julkaisi neljännen levynsä "Robyn". Albumi toi Robynille kolme Grammis-palkintoa. Takaisin maailmanmaineeseen Robyn nousi vuonna 2007, kun hän julkaisi yhdessä Kleerupin kanssa ”With Every Heartbeat” -singlen, joka nousi Isossa-Britanniassa listaykköseksi. Menestyksen siivittämänä hän myös julkaisi "Robyn"-albumin Pohjoismaiden ulkopuolella ja se myi kultaa Isossa-Britanniassa. Albumi sisältää alkuperäisten kappaleiden lisäksi myös uusia kappaleita sekä uusia versioita. Samana vuonna Robynin ääntä kuultiin myös Britney Spearsin ”Piece of Me” -kappaleessa, jossa hän toimi taustalaulajana. Vuonna 2008 Robyn kiersi Eurooppaa Madonnan Sticky & Sweet -kiertueen lämmittelijänä ja voitti parhaan live-esiintyjän Grammis-palkinnon.


title: Robyn

text: Keväällä 2010 Robyn kertoi, että hän aikoo julkaista kolme albumia kuluvan vuoden aikana. Ensimmäinen näistä, "Body Talk pt. 1", ilmestyi kesäkuussa, jota ennen julkaistiin single ”Dancing on My Own”, josta tuli Robynin ensimmäinen Ruotsin singlelistan ykkönen. Dancing on My Own menestyi loistavasti kaikkialla maailmassa myös Yhdysvalloissa jossa siitä tulin Robynin suurin hitti sitten vuonna 1997 julkaistun "Show Me Love" singlen. Seuraava osa, "Body Talk pt. 2", ilmestyi syyskuussa. Se oli ensimmäinen Suomen viralliselle listalle noussut Robyn albumi. Sen ensimmäinen single ”Hang with Me” on cover-versio ruotsalainen Paolan kappaleesta, joka julkaistiin 2002. Robyn myös duetoi albumilla yhdessä Snoop Doggin kanssa kappaleessa ”U Should Know Better”. Sarjan päättävä kolmas albumi julkaistiin loppuvuodesta 2010.


title: Gironde (estuaari)

text: Gironde on Garonne- ja Dordogne-jokien yhteinen estuaari, joka sijaitsee Lounais-Ranskassa Biskajanlahden rannalla. Se on Länsi-Euroopan laajin estuaari ja on noin 65 kilometriä pitkä ja suultaan 11 kilometriä leveä. Sen mukaan on saanut nimensä myös sen eteläpuolella sijaitseva Gironden departementti. Gironden perukassa lähellä Garonnen ja Dordognen yhtymäkohtaa sijaitsee Bordeaux.


title: Gironde (estuaari)

text: Gironde on purjehduskelpoinen, vaikkakin voimakas vuorovesi vaikeuttaa vesiliikennettä siellä. Bordeaux onkin huomattava satamakaupunki ja Gironden rannalla on useita muitakin satamia.


title: Ekotoni

text: Ekotoni on kahden erilaisen ekosysteemin reuna- eli vaihettumisvyöhyke, joissa on molempien alueiden piirteitä. Ne ovat usein biologisesti monimuotoisemia alueita ja vielä monimuotoisempia kuin niihin rajautuvat ekosysteemit. Ekotoneja ovat esim. rannat ja metsänreunat.


title: Manfred Reyes Villa

text: Manfred Reyes Villa Bacigalupo (s. 19. huhtikuuta 1955) on bolivialainen sotilas ja poliitikko. Hän oli Cochabamban pormestari 1993–2000, departementin prefekti 2006–2008 ja presidenttiehdokas vuosien 2002 ja 2009 vaaleissa.


title: Manfred Reyes Villa

text: Manfred Reyes Villa on kenraali Armando Reyes Villan poika. Hän valmistui 1982 Colegio Militar de Ejércitosta vänrikiksi 1982 ja sai komentoonsa sotilaspoliisin pataljoonan La Pazissa. Myöhemmällä urallaan hän opetti sotilaskoulussa, opiskeli Escuela de las Américasissa Panamassa ja oli sotilasdiktaattori Luis García Meza Tejadan adjutantti ja turvallisuuspäällikkö. Hän jätti armeijauran 1986 kapteenina ja muutti Yhdysvaltoihin.


title: Manfred Reyes Villa

text: Palattuaan Boliviaan 1990-luvun alussa hän lähti politiikkaan Hugo Banzerin perustaman Acción Democrática Nacionalistan (ADN) riveissä. Hänet valittiinkin maan kolmanneksi suurimman kaupungin pormestariksi. Hän jätti myöhemmin ADN:n ja perusti uuden Nueva Fuerza Repúblicanan ja piti pormestarin paikkaan hallussaan neljä kautta peräkkäin. Vuonna 2000 hän joutui osalliseksi ns. vesisotaan, jossa vastustettiin vesihuollon yksityistämistä.


title: Manfred Reyes Villa

text: Hän pyrki presidentiksi Gonzalo Sánchez de Lozadaa vastaan 2002. Vuoden 2005 vaalit Reyes Villa jätti väliin tukeakseen PODEMOSin Jorge Quirogaa Evo Moralesia vastaan ja pyrki Cochabamban departementin prefektiksi. Tästä asemasta hänestä tuli yksi Moralesin vahvimmista vastustajista. Hänet erotettiin 10. elokuuta 2008 järjestetyssä kansanäänestyksessä presidentin ja prefektien jatkosta.


title: Manfred Reyes Villa

text: Vuonna 2009 Manfred Reyes Villa valitsi varapresidenttiehdokkaakseen entisen Pandon kuvernöörin Leopoldo Fernándezin, joka oli ollut jo vuoden vankilassa verilöylystä syytettynä, vaikka todisteita häntä vastaan ei oltu saatu.


title: The Element of Freedom

text: The Element of Freedom on Alicia Keysin neljäs studioalbumi. Albumi julkaistiin Saksassa 11. joulukuuta, Suomessa 14. joulukuuta ja Yhdysvalloissa 15. joulukuuta 2009. Albumi oli alun perin tarkoitus julkaista Maailman aids- päivänä, 1. joulukuuta 2009, mutta julkaisua jouduttiin lykkäämään. "The Element of Freedom" nousi Yhdysvalloissa ilmestymisviikollaan Billboard 200- listan kakkoseksi ja sitä myytiin ensimmäisellä viikolla 417 000 kappaletta. "The Element of Freedom" on Keysin ensimmäinen albumi, joka nousi albumilistan ykköseksi Englannissa. Albumia on myyty maailmanlaajuisesti noin 3 miljoonaa kappaletta.


title: The Element of Freedom

text: Albumilta on julkaistu singlet "Doesn't Mean Anything", "Try Sleeping with a Broken Heart", "Empire State Of Mind [Part II] Broken Down" ja "Un-thinkable (I'm Ready)". Alicia ja Beyoncé kuvasivat musiikkivideon kappaleelle "Put It In A Love Song", jonka oli tarkoitus olla albumin kolmas single, mutta sekä videota että singleä ei kuitenkaan julkaistu.


title: The Element of Freedom

text: Helsingin Sanomat antoi albumille kolme tähteä. Arvostelun mukaan albumi "miellyttää kuuntelun myötä enemmän kelpo sävellysten ansiosta ja siksi, että Keysille tyypillisten pianoballadien lomassa pilkahtelee kokeilevampaa ja viileää konesointia." Keskisuomalaisen mukaan "The Element of Freedom on timanttinen lisä Keysin kauttaaltaan laadukkaisiin levyihin" ja se "etenee verkkaisesti, vain vähän kerrallaan itsestään paljastaen". Arvostelun mukaan albumi "on myös kaikista matalaprofiilisin, täynnä hitaita, puoliakustisia lauluja" rakkaudesta. Arvostelussa lisäksi todettiin, että "tyylillisesti Keys on siirtymässä pois neo-soulista hieman kokeellisempaan suuntaan". Soundi piti levyä pettymyksenä, ja antoi sille kaksi tähteä. Arvostelun mukaan "Keys ei keksi mitään muutakaan" kuin "sydänsuruja koko levyn tarpeiksi" ja "kuvittelee kliseejonojen riittävän sanoituksiksi" Dome.fi antoi levylle neljä tähteä. Arvostelun mukaan "The Element Of Freedom on erilainen ja elektronisempi Alicia Keys -albumi", jolla "ei ole yhtään täytebiisiä". Levyllä "Keysin ääni pääsee jälleen pääosaan", ja se "pehmentää paikoin kylmätkin taustat ja viimeistään balladeilla sulavat jälleen miljoonat sydämet".


title: Aromisuola

text: Aromisuola on runsaasti suolaa sisältävä mausteseos. Aromisuolaa käytetään muun muassa pöytämausteena ja ruoanlaitossa suolan sijaan. Sen koostumuksesta yleensä vähintään puolet on suolaa. Toinen keskeinen ainesosa on useimmiten natriumglutamaatti (E621). Markkinoilla on myös glutamaatitonta aromisuolaa. Lisäksi aromisuola voi sisältää mm. glukoosia, paakkuuntumisenestoainetta, tärkkelystä, sipulia ja valkosipulia, luontaisia aromeita ja kasvimausteita.


title: Wahunsunacock

text: Wahunsunacock (1545–1618) oli Virginiassa asuneiden powhatan-intiaanien päällikkö ja powhatanien liiton perustaja. Hänet tunnetaan myös nimellä Powhatan, josta hänen johtamansa intiaanit ovat saaneet nimensä. Wahunsunacock oli Pocahontasin isä.


title: Wahunsunacock

text: Kuten muustakaan powhatanien historiasta, ei Wahunsunacockin elämästä ennen siirtolaisten tuloa tiedetä paljoa. Hän syntyi luultavasti vuoden 1545 tienoilla ja johti aluksi 4–6 heimon liittoa. Eurooppalaiset saapuivat vuonna 1607, jolloin liitto oli jo laajentunut käsittämään yli 30 eri heimoa, jotka oli liitetty liittoumaan voimalla ja diplomatialla. Powhataneihin kuului luultavasti 10 000–15 000 intiaania.


title: Wahunsunacock

text: Vuonna 1607 Wahunsunacockin veli Opechancanough vangitsi englantilaisen löytöretkeilijä John Smithin. John Smithin kertomuksen mukaan intiaanit aikoivat nuijia hänet kuoliaaksi, mutta hänet pelasti Wahunsunacockin tytär Pocahontas, joka heittäytyi hänen suojakseen. Tätä tarinaa on myöhemmin epäilty sepitykseksi, sillä John Smithin tiedetään kertoneen samanlaisia tarinoita, joissa kaunis nainen pelastaa hänet kuolemasta, jo aiemminkin. John Smith rakennutti Wahunsunacockin silloiseen pääkaupunkiin Werowocomocoon saksalaistyylisen talon päällikön asumapaikaksi vaihtokauppana ruuasta Jamestownin asukkaille.


title: Wahunsunacock

text: Powhatanien välit siirtolaisiin olivat jonkinaikaa kylmät, mutta rauhalliset. Wahunsunacock piti eurooppalaisia hyödyllisinä kauppakumppaneina, sillä hän sai ostettua heiltä tuliaseita sodankäntiin muita intiaaneja vastaan. Rauha muuttui kuitenkin sodaksi vuonna 1610, kun englantilaiset hyökkäsivät powhatanien pääkaupunkiin tuhoten talot ja maissipellot. Siirtolaiset kaappasivat Pocahontasin vuonna 1613, minkä jälkeen Wahunsunacock pyysi rauhaa. Rauha saatiin aikaiseksi Pocahontasin mentyä naimisiin tupakanviljelijä John Rolfen kanssa. Seuraavien vuosien aikana Wahunsunacockin terveys heikkeni, ja Opechancanough sai yhä enemmän valtaa. Wahunsunacockin kuoltua vuonna 1618 Opechancanoughista tuli powhatanien päällikkö.


title: Wahunsunacock

text: Wahunsunacockin uskotaan olevan haudattu tumulukseen nykyiseen pamunkey-heimon reservaatin alueella Virginiassa. Jäänökset siirsi sinne tiettävästi hänen veljensä Opechancanough. Wahunsunacock on esiintynyt hahmona elokuvissa, joita ovat esimerkiksi "Pocahontas", jossa Wahunsunacockin ääninäyttelijänä toimi Russell Means, sekä elokuvassa "The New World", jossa häntä esitti August Schellenberg.


title: Jules Feldmans

text: Jules Feldmans (21. heinäkuuta 1889 Nigranda – 16. elokuuta 1953) oli latvialainen diplomaatti. Hän päätti opintonsa 1915 Moskovan yliopistossa. 1919–1921 hän toimi Latvian ulkoasiainministeriön lakiasioiden neuvonantajana ministeriön Venäjän asioiden osastolla ja lähetystösihteerinä maan Pariisin lähetystössä 1921. 1923 hänestä tuli ulkoasiainministeriön Kansainliiton asioiden toimiston päällikkö. 1925 hän siirtyi Pariisiin Latvian lähetystöneuvokseksi toimien 1925–1927 väliaikaisena asiainhoitajana. 1928–1930 hän toimi ulkoasiainministeriön itä- ja länsiasioiden osaston päällikkönä ja 1930 Latvian pysyvänä edustajana Kansainliitossa. 1939 hänestä tuli Latvian lähettiläs Tanskaan. 1949–1953 hän oli Latvian asiainhoitaja Washington D.C.:ssä.


title: Jules Feldmans

text: Jules Feldmans oli Kansainliiton neuvoston edustaja 14. joulukuuta 1939, kun Kansainliiton neuvoston 107. kokous totesi Neuvostoliiton erotetuksi Kansainliitosta. Hän ei osallistunut kokoukseen, koska Baltian maiden kesken oli Tallinnassa ulkoasiainministerikokouksessa sovittu, etteivät maat ota kantaa Neuvostoliiton erottamiseen Kansainliitosta.


title: Ellen Alakanto

text: Ellen Alakanto (7. heinäkuuta 1918 Jalasjärvi – 16. helmikuuta 1971 Seinäjoki) oli eteläpohjalainen tekstiilitaiteilija ja kuultokudosten kehittäjä.


title: Ellen Alakanto

text: Ellen Alakanto valmistui käsityönopettajaksi 1941. Hän toimi ammatissa jo sota-aikana ja perusti sodan päätyttyä kutomon Kauhajoelle. Alakanto opiskeli myös Taideteollisessa oppilaitoksessa 1951–1954. Saatuaan opinnot päätökseen hän palasi Kauhajoelle. 1957 hän muutti Seinäjoelle.


title: Ellen Alakanto

text: Ellen Alakanto kokeili eri materiaaleja ja tekotapoja sekä kehitti idean kuultokudoksesta. Ensimmäisissä kuultokudoksissaan 1960-luvulla hän käytti pellavaa ja kuparioksidoitua metallisäiettä. Myöhemmin materiaalit ja muodot monipuolistuivat, ja hän käytti kuultokudoksissa muun muassa narua, muovia, lasia ja puuta. Kuultokudokset herättivät huomiota Helsingissä Design Centerin näyttelyssä. Hän teki myös moderneja ryijyjä.


title: Ellen Alakanto

text: Ellen Alakannon taiteilijakotinsa sijaitsi Seinäjoen Rajakadulla. Yläkerrassa oli kutomo, alakerrassa koti, kellarissa värjäämö. Taiteilijatalo on purettu ja paikalla on nykyisin kerrostalo.


title: Ellen Alakanto

text: Ellen Alakanto piti omia näyttelyitä Suomessa ja Ruotsissa. Teokset saivat hyvän vastaanoton. Sundsvallin, Uumajan, Karlstadtin ja Örnsköldsvikin jälkeen hänen näyttelyään kaavailtiin Malmöön, mutta hän kuoli yllättäen vuonna 1971.


title: Ellen Alakanto

text: Alakannon tekstiilejä löytyy muun muassa seuraavista kirkoista: Kauhajoki, Isokyrö, Nurmo, Kurikka, Kitinoja, Jurva, Ylistaro, Jalasjärvi, Ylihärmä ja Evijärvi. Myös Seinäjoen Lakeuden Ristissä on Ellen Alakannon tekstiilejä, joiden suunnittelijaksi mainitaan Alvar Aalto. Etelä-Pohjanmaan maakuntamuseossa on kokoelma Ellen Alakannon töitä ja luonnoksia. Myös Seinäjoen kaupunginkirjastossa on Ellen Alakannon kuultokudoksia.


title: HMS Acheron (P411)

text: HMS Acheron (viirinumero P411) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen.


title: HMS Acheron (P411)

text: "HMS Acheron" palveli pääosin kotivesillä 1948-1964 lukuun ottamatta huollossa oloaikoja: Devonportissa 1950 sekä 1960 ja Portsmouthissa 1952 sekä 1954. Alus oli Lähi-Idässä näyttämässä lippua marraskuusta joulukuuhun 1959.


title: HMS Acheron (P411)

text: "HMS Acheron" oli lainassa Kanadan laivastolla 1965-1967. J. Cashmore Limited romutti aluksen elokuussa 1972 Newportissa.


title: Aija Pitko-Korkeila

text: Aino Kaarina (Aija) Pitko-Korkeila (16. heinäkuuta 1906 Joensuu – 1961 Joutseno) oli suomalainen kirjailija.


title: Aija Pitko-Korkeila

text: Pitko-Korkeilan romaani "Sanellan helmisormus" kertoi koulumaailmasta ja lääkäriperheen elämästä. Romaanin tapahtumat sijoittuivat 1900-luvun alkuun.


title: Algerine-luokka (miinanraivaaja)

text: Algerine-luokka oli Britannian Kuninkaallisessa laivastossa sekä Kansainyhteisön laivastoissa toisessa maailmansodassa palvelukseen otettu miinanraivaajaluokka. Turbiinimoottorilla varustettuja aluksia valmistettiin vain rajallinen määrä, koska moottorien tarve oli niin suurta. Suurempi osa aluksista varustettiin VTE-moottoreilla. Luokan aluksia laskettiin vesille 1942-1944 kaikkiaan 110 kappaletta.


title: Algerine-luokka (miinanraivaaja)

text: Alukset oli suunniteltu monikäyttöisiksi eikä ainoastaan miinanraivaustehtäviin. Ne palvelivat muun muassa saattajina ja siten kahteentoista Kanadan laivaston alukseen ei koskaan asennettu miinanraivauskalustoa.


title: Algerine-luokka (miinanraivaaja)

text: Sodan päätyttyä useat aluksista palvelivat partioaluksina, tutkimusaluksina sekä koululaivoina. Samoin muutama alus myytiin muille valtioille ja jopa kauppalaivoiksi. Ainakin "HMS Pickle" palveli vielä vuonna 1954 miinanraivaajana Kuninkaallisessa laivastossa ja 2005 Thaimaan laivastossa oli käytössä "HTMS Phosampton" eli aikaisemmalta nimeltään "HMS Minstrel"


title: Algerine-luokka (miinanraivaaja)

text: Toisen maailmansodan alettua Britannian kuninkaallinen laivasto totesi avomerimiinanraivaajien puutteen olemassaolon. Ongelman alustavana ratkaisuna oli troolareiden, veneiden ja ensimmäisen maailmansodan aikaisten siipiratasalusten käyttäminen tehtävässä. Nämä alukset kykenivät pitämään satamiin johtavat sekä rannikon laivareitit avoimina ja vapaina miinoista. Pian kävi kuitenkin selväksi, että 26 Hunt-luokan ja 21 Halcyon-luokan miinanraivaajaa eivät kyenneet torjumaan uuden aikaisten miinojen aiheuttamaa uhkaa. Sodan aikaiset Bangor-luokan alukset perustuivat vanhoille oletuksille eivätkä siten kyenneet ratkaisemaan ongelmaa täysin ja siten tarvittiin uusi suurempi ja paremmin varustettu alustyyppi.


title: Algerine-luokka (miinanraivaaja)

text: Kaikkiaan valmistettiin 110 alusta, joista 98 palveli Britannian ja loput kaksitoista Kanadan laivastossa, jossa niitä käytettiin saattajina eikä niitä varustettu miinanraivaajiksi.


title: FESS

text: FESS-leikkaus eli "functional endoscopic sinus surgery" on yleisnimitys nenän ja sen sivuonteloiden tähystysleikkauksesta. Nenän ja nenän sivuonteloiden leikkauksella eli FESS-leikkauksella voidaan hoitaa ja ehkäistä toistuvia ja pitkäaikaisia sivuontelotulehduksia. Leikkaus on tarpeen myös silloin, kun nenäkäytävien polyyppien hoidossa ei lääkkeellisellä hoidolla saada riittävää vastetta.


title: FESS

text: FESS-leikkaukseen voidaan turvautua kun potilaalla on toistuvia äkillisiä poskiontelotulehduksia, oireita antava krooninen poskiontelon- tai seulalokeroston tulehdus, toistuvaa nenäpolypoosia, nenäoireisiin liittyviä kasvosärkyjä, otsaontelotulehdus tai kitaontelon tulehdus.


title: FESS

text: FESS-leikkaus tehdään yleensä paikallispuudutuksessa sovittuna ajankohtana. Myös nukutuksessa tehtävä leikkaus on mahdollista. Leikkauksessa poistetaan sairaat kudokset nenän sivuonteloista ja avarretaan sivuonteloiden ilmastointiaukkoja normaalin ilmankierron turvaamiseksi. Leikkaus tehdään sieraimien kautta nenätähystintä käyttäen ja sen kesto on noin 30-90 min. Leikkauksen jälkeen nenäkäytäviin saatetaan asettaa tamponit estämään arpikudosmuodostusta ja verenvuotoa vuorokauden ajaksi. Joskus poskionteloleikkaus joudutaan tekemään huulien poimun kautta poskiontelon etuseinämän läpi. Tällöin haava suljetaan suun limakalvoille tulevilla ompeleilla.


title: Öinen ratsastus ja auringonnousu

text: Öinen ratsastus ja auringonnousu op. 55 on Jean Sibeliuksen vuonna 1908 säveltämä sinfoninen runo.


title: Öinen ratsastus ja auringonnousu

text: "Öinen ratsastus ja auringonnousu" sijoittuu Sibeliuksen elämässä aikaan, jolloin hän oli juuri toipunut kurkun kasvaimen leikkauksesta ja sairaudestaan pelästyneenä luopunut kokonaan alkoholin ja tupakan käytöstä. Teoksen kantaesitys Pietarissa vuoden 1909 tammikuun alussa ei ollut menestys. Kapellimestari Aleksandr Ziloti ei saanut teoksesta otetta, ja hän oli myös tehnyt siihen lyhennyksiä, ja useimmissa lehdissä teosta arvosteltiin tylysti. Säveltäjä Aleksandr Glazunov sen sijaan sanoi sävellystä harjoituksissa "hyvin kauniiksi".


title: Öinen ratsastus ja auringonnousu

text: Sibelius kuvaa ratsastusta teoksessa pikemmin rytmisellä karakteristisuudella kuin hivelevillä soinneilla. Lyömäsoittimia hän käyttää useita mutta on jättänyt harpun pois. Ratsastusta edustaa trokeerytmin hallitsema "allegro", joka soljuu siirtymävaiheen kautta "largoon", auringonnousuun, joka rakentuu kahdesta teemasta. Erik Tawaststjernan sanoin lopun täyteläinen vaskivoittoinen orkesterikudos on "naturalistista, primitivististä impressionismia – kaukana Debussystä: boreaalisen ihmisen valonpalvonnan heijastusta".


title: Alessandro Albani

text: Alessandro Albani (15. lokakuuta 1692 Urbino – 11. joulukuuta 1779 Rooma) oli katolisen kirkon italialainen kardinaali ja taiteiden suojelija. Hän oli paavi Klemens XI:n serkku ja kardinaali Annibale Albanin veli. Hänen suvustaan tuli myös muita kardinaaleja. Hänestä itsestään tehtiin kardinaali vuonna 1721. Hän osallistui konklaaveihin vuosina 1724, 1730, 1740, 1758, 1769 ja 1774–1775. Hän keräsi vuonna 1760 rakentamaansa Villa Albaniin kokoelman kreikkalaista ja roomalaista taidetta.


title: Daisuke Ban

text: Daisuke Ban (s. 5. toukokuuta 1947, Saitaman prefektuuri) on japanilainen näyttelijä. Banin tunnetuin rooli on ollut Jiron rooli "Android Kikaider" -televisiosarjassa. Lisäksi Ban on näytellyt tohtori Ikumaa elokuvassa "".


title: Itzhak Shum

text: Itzhak Shum (hepreaksi: יצחק שום, s. 1. syyskuuta 1948) on moldovalaissyntyinen israelilainen jalkapallovalmentaja ja entinen keskikenttäpelaaja.


title: Itzhak Shum

text: Shum pelasi koko uransa ajan Hapoel Kfar Sabassa. Hänelle kertyi seuran paidassa vuosina 1966–1983 kaikkiaan 455 liigaottelua, joissa hän teki 71 maalia. Hän voitti seuran kanssa Israelin mestaruuden 1981–1982 ja State Cupin 1975 ja 1980. Israelin maajoukkueessa Shum esiintyi 78 maaottelussa ja oli mukana Emmanuel Schefferin luotsaamassa joukkueessa MM-kisoissa 1970. Hän edusti Israelia myös olympialaisissa 1968 ja 1976. Valmennusuransa Shum aloitti 1993 Shlomo Scharfin apulaisvalmentajana Israelin maajoukkueessa. Kaksikko luotsasi Israelia kaikkiaan kuusi vuotta yhdessä hyvin tuloksin, vaikkei arvokisapaikkaa irronnutkaan. Kaksikko jätti tehtävänsä 1999 ja Shum palasi valmennustehtäviin pari vuotta myöhemmin debytoiden Hapoel Kfar Saban päävalmentajana 2001. Hänen johdollaan seura voitti Israelin kakkosdivisioonan, Liga Leumitin, ja nousi pääsarjaan.


title: Itzhak Shum

text: Menestyskauden jälkeen Shum siirtyi suurempiin saappaisiin Maccabi Haifan päävalmentajana. Shum teki itsensä lopullisesti tunnetuksi Israelissa luotsaamalla Maccabi Haifan ensimmäisenä israelilaisseurana Mestarien liigan lohkovaiheeseen, jossa seura taisteli itsensä lohkonsa kolmanneksi ja jatkoi eurotaivaltaan UEFA Cupissa. Kotimaassa Haifa taisteli mestaruudesta tiukasti häviten sen lopulta viimeisellä kierroksella.


title: Itzhak Shum

text: Menestyksekkään vuoden jälkeen Shum jatkoi uraansa kreikkalaisen Panathinaikosin päävalmentajana. Hän johdatti seuran kaudella 2003–2004 Kreikan tuplamestariksi. Näin päättyi seuran seitsemänvuotinen kuiva kausi. Myös kausi 2004–2005 alkoi hyvin ja Panathinaikos voitti ensimmäiset ottelunsa liigassa. Shum sai kuitenkin yllättäen potkut lokakuussa 2004.


title: Itzhak Shum

text: Marraskuussa 2004 Shum palasi valmennustehtäviin siirtyen bulgarialaisen PFK Litex Lovechin päävalmentajaksi. Odotukset olivat korkealla, mutta seura putosi keväällä 2005 mestaruustaistelusta ja Shum sai toukokuussa potkut tehtävistä. Litex-potkujensa jälkeen Shum siirtyi venäläisseura FK Alania Vladikavkazin valmentajaksi kesäkuussa 2005, muttei onnistunut katkaisemaan tappiokierrettä ja sai potkut jo syyskuussa.


title: Itzhak Shum

text: Kaudeksi 2006–2007 Shum palasi kotimaahansa ja siirtyi Hapoel Tel Avivin päävalmentajaksi. Pesti päättyi kuitenkin ennen aikojaan Shumin saatua potkut helmikuussa 2007.


title: Itzhak Shum

text: Kesällä 2007 Shum jatkoi valmennusuraansa Beitar Jerusalemin päävalmentajana. Menestystä tuli ja seura voitti Shumin johdolla seurahistoriansa ensimmäisen Israelin tuplamestaruuden kauden päätteeksi. Shum sai potkut kehnosti alkaneen kauden vuoksi syyskuussa 2008. Kesällä 2009 Shum palasi jälleen Beitarin päävalmentajaksi. Menestys kaudella 2009–2010 jäi kuitenkin odotuksia vaisummaksi ja Shum sai lopulta potkut helmikuussa 2010 Beitarin ollessa liigassa vasta seitsemäntenä.


title: Itzhak Shum

text: Lokakuussa 2010 Shumista tuli kyproslaisseura Alki Larnakan päävalmentaja. Hän jätti seuran kauden jälkeen kesäkuussa 2011.


title: Kulin piiri

text: Kulin piiri (, lakiksi Ккуллал район, "Kkullal raion") on kunnallinen itsehallintoalue Dagestanissa Venäjällä. Vuonna 1935 perustetun piirin pinta-ala on 649 neliökilometriä. Asukkaita on 10 400 henkeä (vuonna 2009).


title: Kulin piiri

text: Kulin piiri sijaitsee Dagestanin eteläosan vuoristoseudulla. Pinta-alasta 90 % on 2000–2500 metriä merenpinnan yläpuolella. Kaukasukseen liittyvät vuoret muodostavat Dagestanin pohjois- ja eteläosan välisen vedenjakajan. Kulin piiri rajoittuu koillisessa Akušan, idässä Dahadajevin, lounaassa Agulin, lännessä Rutulin ja luoteessa Lakin piireihin.


title: Kulin piiri

text: Piiriin kuuluu 12 kuntaa ja 14 kylää: Haihi, Haimi, Hosreh, Kaja, Kani, Kuli, Sukijah, Sumbatl, Tsovkra-1, Tsovkra-2, Tsušar, Tsyiša, Vatši ja Vihli. Hallinnollinen keskus on Vatšin kylä. Vuoden 2002 väestönlaskennan mukaan 99,2 % piirin asukkaista on lakeja. Vuonna 1944 osa väestöstä siirrettiin nykyiseen Novolakin piiriin, josta tšetšeenit oli sitä ennen karkoitettu.


title: Kulin piiri

text: Vatšista on maantieyhteys Mahatškalaan, jonne on matkaa 190 kilometriä. Piirin kautta kulkee Dagestanin pohjois- ja eteläosien vuoristoseudut yhdistävä tie.


title: Kulin piiri

text: Seudun pääelinkeino on karjanhoitoon keskittynyt maatalous. Markkinatalouteen siirtymisen seurauksena karjatalous on suurissa vaikeuksissa, ja piirin väestö on vähentynyt voimakkaasti.


title: Kulin piiri

text: Paikallislehtenä ilmestyy lakinkielinen "Tšannatsuku" (”Tähti”).


title: Boodikka

text: Boodikka on DC Comicsin kustantama sarjakuvasankari, jonka loivat Gerard Jones ja Pat Broderick. Se teki ensiesiintymisensä Green Lantern sarjakuvan kolmannen osan numerossa 20, vuonna 1992. Myöhemmin samaisen lehden numerossa 23 siitä tuli Vihreä Lyhty.


title: Boodikka

text: Boodikka oli pitkään Bellatrix-planeetan parhaimpia sotureita. Hän kuului Bellatrix Bombers ryhmään, jonka muodostivat naissoturit. Heidät palkkasivat useat muut planeetat poistamaan väkivaltaisia häiriötekijöitä planeetalta. Myöhemmin Chaselon värväsi Boodikkan uuteen Vihreä Lyhty joukkoon. Hal Jordan oli kuitenkin varuillaan uudesta tulokkaasta naisen aggressiivisen asenteen vuoksi, kun taas Kilowog oli innokas opettamaan Boodikkaa joka oli hänelle haastava oppilas. Asiat muuttuivat nopeasti ja Boodikkalle myönnettiin harjoittelun aikana voimasormus ja pian hän joutui jo tappeluun Tähtisafiirin kanssa. Myös muut Vihreän Lyhdyn jäsenet liittyivät tappeluun mukaan, joka päättyi voitokkaasti. Eräs uusien Vihreiden Lyhtyjen harjoitteluaika keskeytettiin, kun heidän täytyi mennä maaplaneetalle auttamaan Hal Jordania Eclipson mielenhallinnasta. Eclipso oli saanut Jordanin ja Tähtisafiirin valtaansa. Ryhmä onnistui auttamaan kaksikkoa, mutta Eclipso onnistui pakenemaan paikalta. Ryhmä palasi takaisin Oa-planeetalle ja Guy Gardner sai voimasormuksen ja väliaikaiseksi tehtäväkseen hoitaa Jordanin sektoria 2814. Boodikka osoitti samaisessa taistelussa olevansa voimasormuksen omistajan veroinen, mutta ei edelleen kyennyt ottamaan komentoja vastaan. Hän oli myös usein napit vastakkain Kreonin kanssa, joka oli tottunut kotiplaneetallaan kuriin ja militaristiseen tarkkuuteen. Erityisesti riitaa aiheutti, kun Kreon kritisoi Boodikkan olevan kuriton taistelija. Kilowog astui kaksikon väliin ja teki uusien Lyhtyjen kanssa uuden jaon jakamalla heidät miesten ja naisten ryhmiin. Kilowog toi vielä John Stewartin opettamaan tulokkaille yhteistyöstä ja suvaitsevaisuudesta. Boodikka kykeni myöhemmin tekemään paremmin yhteistyötä muiden kanssa.


title: Boodikka

text: Boodikka sai myöhemmin tehtäväkseen tutkia monen muukalaisrodun kuolemia. Useita määriä rotuja olivat yhtäkkiä kuolleet massaitsemurhaan, ympäristön aiheuttamiin tuhoihin tai sotaan. Boodikka saapui erääseen planeettaan, jossa hän tapasi Guy Gardnerin ja hänen joukkonsa, jotka olivat tutkimassa samaa tapausta. Pian kaksikolle syntyi riita Gardnerin halutessa todistaa johtajuuttaan. Pian tappelun aikana Gardner huomasi keltaisen voimasormuksensa kykenevän luomaan anti-materia universumin, jonka avulla hän kykeni elossa olevia olentoja vapauttamaan transista. Gardner sai kuulla myös todellisen tarinan paikallisilta, joiden mukaan eräs muukalaisrotu Ophidianit yrittävät puhdistaa kosmoksen muilta roduilta. Heidän rotu oli kahdesti joutunut hyökkäyksen kohteeksi ja melkein hävinneet sukupuuttoon. Sittemmin Ophidianit ovat yrittäneet tuhota muita rotuja hypnotisoimalla ne taistelemaan keskenään. Boodikka ja Gardner yrittivät jahdata erästä Ophidianien alusta, joka kuitenkin tuhosi itsensä kaksikon päästyä vihollisen lähelle.


title: Boodikka

text: Vuosia myöhemmin Boodikka yritti estää Parallaxin kanssa yhdistyneen Hal Jordanin, joka oli matkalla tuhoamaan Oa-planeettaa. Boodikka yritti estää Jordania saapumasta planeetalla, mutta hävisi taistelun. Hän ei suostunut luopumaan voimasormuksestaan, jota Jordan vaati ja pahuuden puolelle siirtynyt Jordan katkaisi Boodikkan käden saadakseen voimasormuksen itselleen. Boodikka jäi leijumaan avaruuteen, kun taas Jordan jatkoi matkaansa. Myöhemmin selvisi Boodikkan selvinneen tapauksesta ja oli liittynyt ryhmään "The Brotherhood of the Cold Flame", joka sijaitsi Xudar-planeetalla.


title: Boodikka

text: Boodikka esiintyi hetkellisesti Duck Dodgers animaatiosarjan jaksossa "The Green Loontern", jossa hahmon äänenä toimi Grey DeLisle.


title: Boodikka

text: Boodikka teki ensi esiintymisensä elokuvassa vuonna 2009, jossa hahmon äänenä toimi Tricia Helfer.


title: Boodikka

text: Toisin kuin sarjakuvissa Boodikka tekee salaa yhteistyötä Sinestron kanssa, joka puolestaan yrittää päästä eroon vartijoista, jotka hallitsevat Vihreän Lyhdyn energiaa. Boodikka kuuluu pääryhmään yhdessä Kilowogin, Tomar-Ren ja heidän johtajan Sinestron kanssa. He saapuvat maaplaneetalle hakemaan Hal Jordanin vartijoiden eteen, jotka päättävät Jordanin kohtalosta voimasormuksen suhteen. Jordan saa pitää sormuksen ja liittyy Abin Surin tilalle, jolta hän sai sormuksen. Elokuvan aikana Boodikka on päinvastainen kuin sarjakuvaversionsa. Hän on rauhallinen ja ystävällinen erityisesti Jordania kohtaan. Myöhemmin Boodikka paljastaa olevansa Sinestron puolella, kun Jordan yllättää Sinestron ruumishuoneelta yhdessä Kilowogin ja Boodikkan kanssa. Kilowog ja Boodikka osoittavat uhkaavasti Sinestroa sormuksillaan, mutta Jordanin yllätykseksi Boodikka ampuu Kilowogin tajuttomaksi ja paljastaa huijanneensa Jordania. Sinestro käskee Boodikkaa tappaa ilman voimasormusta olevan Jordanin, joka sulkee tämän voimasormuksella luomansa muovipussin sisälle. Takaisin tajuihinsa tullut Kilowog kuitenkin pelastaa Jordanin, joka pakenee energiasauvan kanssa kohti huoneen korkeuksia piiloon Boodikkalta. Jordanin heittäessä hämäyksenä sauvan maahan Boodikka ampuu sen hajalle, mutta huomaa kauhistukseen aiheuttaneen vaarallisen reaktion sauvaan joka räjähtää ja heittää Boodikkan katossa oleviin piikkeihin.


title: Painonnosto kesäolympialaisissa 1948

text: Vuoden 1948 kesäolympialaisissa kilpailtiin painonnostossa kuudessa eri painoluokassa. Vain miehet kilpailivat. Nostomuotoina olivat punnerrus, tempaus ja työntö. Mitalit jaettiin kolmen nostomuodon yhteistuloksen perusteella. Yhteistuloksen maailmanennätystä parannettiin kahdessa painoluokassa.


title: Ivan Kolev (painija)

text: Ivan Kolev (, s. 17. huhtikuuta 1951 Tširpan) on bulgarialainen kreikkalais-roomalaisen tyylin painija, olympiamitalisti ja maailman- sekä Euroopan mestari.


title: Ivan Kolev (painija)

text: Kolev saavutti painiurallaan yhden olympiamitalin, kun hänet palkittiin Montréalissa 1976 pronssimitalilla. Münchenin kesäolympialaisissa 1972 Kolev oli sarjan 74 kg neljäs.


title: Ivan Kolev (painija)

text: MM-kilpailuissa Kolev voitti sarjan 74 kg mestaruuden vuonna 1973. Euroopan mestariksi hän paini Helsingissä 1973 ja Madridissa 1974. Lisäksi Kolev saavutti EM-pronssia vuonna 1976.


title: Ivan Kolev (painija)

text: Kolev oli naimisissa yleisurheilija Svetla Zlatevan kanssa, mutta pari erosi.


title: Alfred Salmela

text: Aaprami Alfred Salmela (s. 2. maaliskuuta 1897 Räyrinki, Veteli – 22. joulukuuta 1979 Helsinki) oli koulu- ja nuorisoseuramies. Hän toimi kouluhallituksen kouluneuvoksena 1928–1964, kansanopetusosaston osastopäällikkönä 1937–1964 ja pääjohtajan sijaisena 1943–1964. Suomen Nuorison Liiton puheenjohtajana hän toimi 1951–1964. Tasavallan presidentti myönsi hänelle professorin arvonimen 30.12.1964.


title: Alfred Salmela

text: Alfred Salmela syntyi keskipohjalaiseen maanviljelijäperheeseen ja kävi kiertokoulua. Vaikka kylässä oli kansakoulu, hän ei saanut käydä koulua. Tuolloin arveltiin, että koulunkäynti opettaa laiskaksi. Veljensä kanssa säästämiensä kahvilakkorahojen varassa hän pääsi opiskelemaan Ilmajoen kansanopistoon. Suoritettuaan kansa- ja keskikoulun 1914–16 hän siirtyi Lapuan yhteiskouluun, josta hän pääsi ylioppilaaksi 1918.


title: Alfred Salmela

text: Salmela osallistui sisällissotaan valkoisten puolella, kävi sotavänrikkikoulutuksen keväällä 1918 ja palveli Uudenmaan Rykmentissä vuoden 1919 loppuun saakka. Hän suoritti kansakoulunopettajan tutkinnon Jyväskylän seminaarin hospitanttiluokalla 1919–1920. Tämän jälkeen hän toimi kansakoulunopettajana Karjalankannaksella. Pääosin työnsä ohessa Alfred suoritti fil.kand. ja fil.maist. tutkinnot vuonna 1923.


title: Alfred Salmela

text: Salmela toimi 1925–1928 Lapin läänin kansakouluntarkastajana, jonka jälkeen hänet nimitettiin 30-vuotiaana Suomen nuorimpana kouluhallituksen kouluneuvokseksi. Nimitys näin nuorena johtui Lapissa saavutetuista hyvistä tuloksista, mm. oppivelvollisuuden toimeenpanossa. Salmela nimitettiin kansanopetusosaston apulaisosastopäälliköksi 1936, osastopäälliköksi 1938, pääjohtajan sijaiseksi 1943 ja koulutoimenjohtajaksi 1957. Eläkkeelle hän jäi vuoden 1964 lopussa.


title: Alfred Salmela

text: Salmelan merkittävimmät saavutukset ovat kunnallinen keskikoulu ja kansalaiskoulu. Oppilaalle ilmainen keskikoulu tuli kokeilumielessä mahdolliseksi jo vuonna 1946. Koulu yleistyi erityisesti vuoden 1957 kansakoululain ansiosta. Muutenkin Salmelan johtaessa kansakoululaitosta luotiin monia sosiaalisia etuuksia, kuten kouluruokailu, ilmaiset koulumatkat, koulukirjastot sekä kouluterveydenhuolto.


title: Alfred Salmela

text: Kansalaiskoulu oli kansakoulun jatko-opetuksen perustalle rakennettu koulumuoto, jossa opetettiin käytännöllisiä oppiaineita teoreettisen opetuksen rinnalla. Tämäkin koulumuoto virallistui vuoden 1957 kansakoululain myötä. Vuonna 1962 alkujaan kaksivuotiseen kansalaiskouluun lisättiin kolmas luokka, jolloin Suomeen oli luotu 9-vuotinen kunnallinen koulujärjestelmä. Salmela osallistui myös peruskoulukomitean työhön, mutta jätti eriävän mielipiteen mietintöön, sillä hänen mielestään oppilaalle ei peruskoulujärjestelmässä jätetty riittävästi valinnaisuutta oppiaineiden suhteen. Erityisesti käytännöllisen oppiaineksen vähäisyys oli Salmelasta ongelmallista.


title: Alfred Salmela

text: Salmela toimi aktiivisesti Suomen Nuorison Liitossa ja oli sen esimiehenä 1951-1964. Hän oli myös SNL:n lehden Pyrkijän päätoimittajana 1957–1964.


title: Alfred Salmela

text: Salmela toimi useissa komiteoissa, mm. kansakoulukomitean ja kansakoulun opetussuunnitelmakomiteoiden puheenjohtaja. Kansakoulun Lehden päätoimittajana Salmela oli 1929–1938. Salmela on julkaissut useita kirjoja kouluhallinnon alalta sekä ollut mukana oppikirjojen laatimisessa.


title: Alfred Salmela

text: Oulun yliopiston perustamisessa Salmelalla oli keskeinen rooli. Salmela oli myös käynnistämässä maakuntakorkeakouluja 1960-luvun alkupuolella. Nämä eivät kuitenkaan toteutuneet tuolloin, mutta ovat syntyneet uudestaan 1980-luvun lopulla ammattikorkeakoulujen nimellä.


title: Alfred Salmela

text: Salmela oli Eläkeliiton ensimmäinen puheenjohtaja 1970–1972.


title: Juhani Perttunen

text: Olli Heikki Juhani Perttunen (s. 6. syyskuuta 1938 Kajaani) on suomalainen lakimies, joka toimi tasavallan presidentin kanslian kansliapäällikkönä Urho Kekkosen ja Mauno Koiviston presidenttikausilla.


title: Juhani Perttunen

text: Juhani Perttunen kirjoitti ylioppilaaksi vuonna 1957 ja valmistui oikeustieteen kandidaatiksi vuonna 1964 sekä lisensiaatiksi vuonna 1968. Tohtoriksi hän väitteli vuonna 2006. Perttunen toimi Helsingin yliopiston assistenttina vuosina 1965−1966, Keskustapuolueen lakimiehenä ja Keskustan eduskuntaryhmän lainopillisena sihteerinä vuosina 1967−1970, oikeusministeriön lainvalmistelukunnan sihteerinä vuosina 1973−1974 sekä eduskunnan ulkoasiain- ja perustuslakivaliokuntien sihteerinä vuosina 1974−1976. Loppuvuodesta 1976 presidentti Urho Kekkonen nimitti Perttusen tasavallan presidentin kanslian kansliapäälliköksi, jossa virassa hän toimi vuoteen 1984 saakka. Vuosina 1984−2001 Perttunen työskenteli sisäasiainministeriön kansliapäällikkönä.


title: Pyöräily kesäolympialaisissa 1956

text: Pyöräily kesäolympialaisissa 1956 Melbournessa käsitti kuusi lajia. Kaikki lajit olivat vain miehille tarkoitettuja.


title: Rodney Wilkes

text: Rodney Adolphus Wilkes (11. maaliskuuta 1925 San Fernando, Trinidad ja Tobagon kruununsiirtomaa, Brittiläinen imperiumi – 24. maaliskuuta 2014 San Fernando) oli trinidadtobagolainen painonnostaja ja olympiamitalisti.


title: Rodney Wilkes

text: Wilkes osallistui urheilu-urallaan kolmiin olympiakisoihin varsin hyvällä menestyksellä. Lontoossa 1948 hänestä tuli maansa ensimmäinen olympiamitalisti, kun 60 kilogramman sarjasta irtosi hopeinen mitali tuloksella 317,5 kg. Helsingin kesäolympialaisissa 1952 Wilkes saavutti pronssia tuloksella 322,5 kg. Melbournessa 1956 hän oli samassa painoluokassa neljäs tuloksella 330 kg häviten pronssimitalin viidellä kilogrammalla.


title: Rodney Wilkes

text: Kansainyhteisön kisoissa Wilkes voitti kultaa Vancouverissa 1954 sekä saavutti pronssia Cardiffissa 1958. Pan-Amerikan kisoissa hän voitti kultaa Buenos Airesissa 1951.


title: Pyöräily kesäolympialaisissa 1960

text: Pyöräily kesäolympialaisissa 1960 Roomassa käsitti kuusi lajia. Neljä lajeista ajettiin radalla ja kaksi maantiellä, ja ne kaikki olivat vain miehille tarkoitettuja.


title: Hamartooma

text: Hamartooma on oikealla paikallaan epätavallisen runsaina esiintyvistä soluista koostuva kasvaimen kaltainen muodostuma, joka saattaa esiintyä esimerkiksi keuhkoissa. Keuhkohamartoomia on 75 % hyvänlaatuisista keuhkokasvaimista. Hypotalamuksen hamartooma on harvinainen hyvänlaatuinen mutta yleensä vaikeasti poistettava aivokasvain, joka mahdollisesti voi kehittyä raskauden kuudennella tai seitsemännellä viikolla. Hypotalamuksen hamartooma voi liittyä Pallister–Hallin oireyhtymään.


title: Hamartooma

text: Pahanlaatuisen kasvaimen kehittyminen hamartoomasta on harvinaista. Perinnölliseen Cowdenin oireyhtymään liittyvät useat hamartoomat ja kohonnut syöpäriski. Hamartoomia liittyy myös tuberoosiskleroosiin.


title: Huuto yössä

text: Huuto yössä () on Gordon Hesslerin ohjaama brittiläinen kauhuelokuva vuodelta 1970.


title: Huuto yössä

text: "Huuto yössä" -elokuvan käsikirjoitti Christopher Wicking Peter Saxonin romaanin "Scream and Scream Again" (1969) pohjalta.


title: Huuto yössä

text: Pääosia esittävät Christopher Lee, Vincent Price ja Peter Cushing. Sivuosissa nähdään muun muassa Alfred Marks, Christopher Matthews ja Judy Huxtable.


title: Huuto yössä

text: "Huuto yössä" on värillinen (Eastmancolor) ja on 95 minuutin pituinen. "Huuto yössä" sai ensi-iltansa kotimaassaan tammikuussa vuonna 1970 ja Yhdysvaltoihin elokuva ilmestyi teattereihin 2. helmikuuta Hollywoodissa. American International Pictures tuotti elokuvan.


title: Huuto yössä

text: Lontoossa veret uhreistaan valuttavan sarjamurhaajan jäljille pääsee poliisi. Tämä seuraa häntä taloon, jonka omistaa eriskummallinen tiedemies...


title: Huuto yössä

text: Vincent Price kieltäytyi kohtauksesta, jossa hän upottautuu poreilevaan keltaiseen "liisteriin".


title: Huuto yössä

text: Vincent Price kertoi haastattelussa vuosia elokuvan tekemisen jälkeen, ettei hän koskaan ymmärtänyt käsikirjoitusta.


title: Huuto yössä

text: Vuonna 1971 American International Pictures teatterilevitti tämän elokuvan kaksoismainosjulisteessa "Uskomaton kudossiirto" -elokuvan (1971) kanssa.


title: Huuto yössä

text: "VideoHound’s Golden Movie Retriever" sanoo elokuvan sisältävän ”kolme kuulua kauhutähteä, psykedeelisen diskoteekin ja upeaa 1960-luvun muotia” ja antaa sille kaksi ja puoli tähteä neljästä.


title: Doka

text: Doka GmbH (Doka Group) on rakentamiseen tarkoitettuja valumuotteja sekä niihin liittyviä oheistuotteita valmistava ja vuokraava yritys. Lisäksi palveluihin kuuluvat alan projektinhallinta. Dokalla on toimintaa yli 70 maassa.


title: Doka

text: Suomessa yritys toimii Vihdin Selkissä nimellä Doka Finland Oy, työllistäen noin 45 henkilöä. Suomen Dokan merkittävimpiä asiakkaita ova suuret rakennusalan toimijat, kuten YIT ja Skanska. Nykyisenä toimitusjohtana toimii Risto Lehikoinen. Yhtiön liikevaihto ja tuottavuus kärsi laman seurauksena vuosina 2009–2010, jolloin henkilökuntaa jouduttiin irtisanomaan.


title: Lentorykmentti 1

text: Lentorykmentti 1 (LeR 1) oli Suomen ilmavoimien maayhteistoiminnan joukko-osasto vuosina 1938–1941 ja 1942–1952.


title: Lentorykmentti 1

text: Lentorykmentti 1 perustettiin 1. tammikuuta 1938 Suur-Merijoen lentokentälle Lentoasema 5:n tilalle komentajanaan eversti Yrjö Opas. Rykmentti koostui yhteistoimintalaivueista LLv 10, LLv 12, LLv 14 ja LLv 16.


title: Lentorykmentti 1

text: Talvisodan alkaessa 30. marraskuuta 1939 rykmentin kalustona oli Fokker C.X-, Fokker C.V-, Ripon- ja Junkers W 34 -koneita. Lentolaivue 10 oli Lappeenrannassa suoraan Päämajalle alistettuna syöksypommitustehtäviä varten. Lentolaivueet 12 ja 14 olivat Karjalan kannaksella, edellinen Suur-Merijoen, jälkimmäinen Laikon ja Käkisalmen kentiltä käsin. Lentolaivue 16 oli sijoitettu Värtsilään ja Sortavalaan toiminta-alueenaan Laatokan Karjala.


title: Lentorykmentti 1

text: Neuvostoliiton ilmavoimien hävittäjätoiminnan vuoksi laivueet joutuivat suorittamaan tiedustelu- ja pommituslentoja pääasiassa öisin. Helmikuussa 1940 LLv 12 ja 14 saivat käyttöönsä taistelukykyisempiä Gladiator-hävittäjiä, mikä mahdollisti myös päivätoiminnan.


title: Lentorykmentti 1

text: Talvisodan aikana rykmentti teki 894 sotalentoa, saavuttaen neljä ilmavoittoa ja menettäen kymmenen lentokonetta.


title: Lentorykmentti 1

text: Jatkosodan liikekannallepanon yhteydessä 17. kesäkuuta 1941 rykmentin esikunta lakkautettiin ja laivueet irrotettiin erillisiksi. Rykmentti perustettiin uudelleen 3. toukokuuta 1942 Aunuksen Karjalaan, komentajanaan everstiluutnantti Viljo Rekola. Rykmentille alistettiin lentolaivueet LeLv 12 ja LeLv 32. LeLv 12 suoritti tiedustelua ja tykistön tulenjohtolentoja Fokker D.XXI- ja C.X-koneilla. LeLv 32:n vastuulla oli torjunta- ja suojauslennot Aunuksen Karjalan alueella Curtiss Hawk -koneilla. Molemmat laivueet oli sijoitettu Nurmoilan kentälle.


title: Lentorykmentti 1

text: Helmikuussa 1944 laivueet nimettiin tehtäviensä mukaan uudelleen, jolloin LeLv 12:sta tuli Tiedustelulentolaivue 12 ja LeLv 32:sta Hävittäjälentolaivue 32.Keskinen & Stenman, s. 112. Vihollisen käytössä olleen hävittäjäkaluston parantuessa TLeLv 12 joutui siirtymään jälleen yötoimintaan päivätiedustelun jäädessä HLeLv 32:n vastuulle. Toukokuussa HLeLv 24:n Messerschmitt Bf 109 -lentue siirtyi Nurmoilan kentälle rykmentin alaisuuteen erityisesti La-5-koneiden torjuntaa varten.


title: Lentorykmentti 1

text: Suurhyökkäyksen alkaessa kesäkuussa 1944 molemmat laivueet vetäytyivät Uomaan kentälle ja edelleen heinä-elokuussa Mensuvaaraan. Elokuussa TLeLv 12 sai käyttöönsä kotimaisia VL Myrsky -hävittäjiä sekä kaksi Blenheim-pommittajaa tiedustelukäyttöön.Keskinen & Stenman, s. 116.


title: Lentorykmentti 1

text: Aselevon jälkeen syyskuussa laivueet siirrettiin Joroisten ja Mikkelin kentille. Myrsky-koneita luovutettiin HLeLv 26:lle Lapin sotaan. Jatkosodassa rykmentti suoritti 2 308 sotalentoa saavuttaen 109 ilmavoittoa kahdentoista oman koneen menetyksin.


title: Lentorykmentti 1

text: Sotien jälkeen Lentorykmentti 1 siirtyi Poriin. HLeLv 32 lakkautettiin ja rykmenttiin jäivät TLeLv 12:sta ja 16:sta muodostetut HLeLv 11 ja HLeLv 13 Curtiss- ja Myrsky-konein varustettuna. Kesäkuussa 1946 laivueet saivat käyttöönsä Messerschmitt-koneet. Curtiss ja Myrsky poistuivat käytöstä vuonna 1947, jolloin rykmentin vahvuudeksi jäi kaksikymmentä Messerschmittiä.Keskinen & Stenman, s. 118.


title: Lentorykmentti 1

text: Rykmentti lakkautettiin lopullisesti 1. joulukuuta 1952 Ilmavoimien uudistuksessa, ja sen tilalle muodostettiin 2. lennosto.


title: Sokkotanssi

text: Sokkotanssi on Matti Ijäksen ohjaama ja käsikirjoittama suomalainen näytelmäelokuva vuodelta 1999. Ijäs sai elokuvasta käsikirjoitus-Jussin.


title: Sokkotanssi

text: Eletään 60-luvun alkua pienessä merenrantakaupungissa. Elokuvan päähenkilön Jontin (Walter Gröhn) pää on täynnä kysymyksiä. Jontti elää uteliaana kysymysten virrassa. Kaikki muuttuu, kun Jontti saa selville, että hänen isällään (Martti Suosalo) on toinen nainen. Kaupunki on pieni, kaikki tuntevat toisensa ja isän uuden rakkauden. Se nöyryyttää Jonttia joka haluaisi isänsä uuden rakkauden kuolevan. Taistellessaan näkymättömiä voimia vastaan Jontti kohtaa itsekin ensimmäisen hennon rakkauden. Jontin paras ystävä Länki (Mikko Vanhala) yrittää myös toteuttaa omaa unelmaansa. Viattomat kepposet muuttuvat veriseksi todellisuudeksi, kun Länki menettää toisen jalkansa yrittäessään kostaa opettajalleen (Sulevi Peltola). Mutta sekään ei lannista Länkeä, joka haluaa merille, lähemmäksi kadotettua isäänsä. Elokuvassa esiintyvät myös muiden muassa Pirkka-Pekka Petelius parturina ja Vesa-Matti Loiri juoppona renttuna.


title: Joint Test Action Group

text: Joint Test Action Group (JTAG) on yleinen nimi standardille IEEE 1149.1, joka määrittelee ohjelmiston ja laitteiston testaukseen käytettävän JTAG-portin.


title: Joint Test Action Group

text: JTAG-porttia käytetään yleisesti mikropiirien testaus- ja kehitysapuvälineenä. Lähes kaikki modernit mikroprosessorit ja -kontrollerit tukevat JTAGia. Porttia voidaan käyttää esimerkiksi ohjelman ajoon askel kerrallaan tai pysäytyspisteiden asetukseen. Monet nykyaikaiset laitteet, kuten matkapuhelimet, eivät sisällä mitään muuta testaus- ja debuggausliittymää.


title: Annie-gaala 2010

text: Annie-gaala 2010 oli 37. kertaa järjestetty palkintogaala, jossa Yhdysvaltain ASIFA-Hollywood jakoi vuotuisat Annie-palkinnot vuoden 2009 parhaille animaatioille. Gaala järjestettään 6. helmikuuta 2010 UCLA Royce Hallissa Los Angelesissa, Kaliforniassa. Tilaisuuden juonsi William Shatner.


title: Annie-gaala 2010

text: Kansainvälinen animaatioelokuvayhdistys julkisti palkintogaalan ehdokkaat 2. joulukuuta 2009. Laika Studiosin ensimmäinen elokuva "Coraline ja toinen todellisuus" sai yhteensä kymmenen ehdokkuutta. Myös Disneyn tuottamat elokuvat olivat eniten ehdokkaina. Ne myös voittivat eniten palkintoja; toiseksi eniten palkintoja saivat DreamWorks Animationin tuottamat elokuvat.


title: Annie-gaala 2010

text: Pääluokkien ehdokkaat ja voittajat (lihavoituna):


title: Nykyaikojen kampanjat

text: Nykyaikojen kampanjat – Ars-näyttelyt ja niiden vastaanotto 1961–2006 on vuonna 2009 ilmestynyt teos, joka valottaa Ars-näyttelyiden historiaa taidekritiikin näkökulmasta. Teoksen on kirjoittanut taidekriitikko Heikki Kastemaa. Teos julkaistiin ennen vuotta 2011 avattavaa Ars-näyttelyä. Vuosien mittaan näyttelyiden tehtävä on muuttunut, mikä ilmenee Kastemaan tekstistä.


title: Nykyaikojen kampanjat

text: Suomessa Ars-näyttelyt ovat muuttaneet yleisön taidekäsityksiä ja suhdetta tiedotusvälineisiin on leimannut aina kohu. Kastemaan mukaan vuoden 1983 Ars oli merkittävä käännekohta, jolloin Suomeen vakiintuivat monet käsitteet, kuten videotaide, installaatio ja performanssi.


title: Nykyaikojen kampanjat

text: 2000-luvun puolella lehtikirjoittelu nykytaiteesta on ollut hillitympää, sillä Kastemaan mukaan nykytaidetta on alettu sietää. Julkista hyväksyntää ilmentää näyttelyiden käyttäminen haastattelutilanteiden taustana. Rahan ja Arsin liitto on herättänyt arvostelua, sanoo Kastemaa.


title: Nykyaikojen kampanjat

text: Kun kriitikko kysyy, vieläkö Arsia tarvitaan, Kastemaa vastaa: "Kun kuulin Arsin [Ars 11] teemasta, melkein hyppäsin kattoon innostuksesta. – – On aika avata ikkunoita ulos."


title: Kyle Patterson

text:
Kyle Patterson on englantilainen jalkapalloilija, joka pelaa Los Angeles Galaxyssa, mutta on tällä hetkellä lainassa Hollywood United Hitmenissä. Pattersonin pelipaikka on keskikenttä ja pelinumero 30.
Pattersonilla ei ole maajoukkuekokemusta miltään ikäluokalta.


title: Somalian anarkia

text: Somalian anarkiaksi kutsutaan maan yhteiskunnallista tilannetta valtiokoneiston hajoamisen jälkeen 1991 ja maan muututtua niin kutsutuksi epäonnistuneeksi valtioksi.


title: Somalian anarkia

text: Sosialistidiktaattori Siad Barren kaaduttua tammikuussa 1991 Somaliassa ei ole ollut toimivaa keskushallintoa ennen nykyisen väliaikaisen liittohallituksen perustamista. Suuret osat maata, kuten itsenäiseksi julistautunut Somalimaa sekä autonomisiksi julistautuneet Puntmaa, Awdal ja Galmudug, ovat vailla kansainvälistä tunnustusta. Jäljelle jääneet alueet, mukaan lukien Mogadishu, ovat jakautuneet pienempiin alueisiin, joita johtavat toistensa kanssa kilpailevat sotaherrat. Maalta puuttuvat keskitetyt lupakäytännöt liiketoimille ja henkilöille.


title: Somalian anarkia

text: Somalian hallitusta edustaa väliaikainen liittohallitus, joka vuoteen 2006 saakka piti valtaa Baidoassa, maan kolmanneksi suurimmassa kaupungissa. Etiopian joukkojen avulla se valloitti islamilaisten tuomioistuimien liiton rauhoittaman pääkaupungin Mogadishun vuoden 2006 lopulla. Väliaikaishallitus ei ole pystynyt keräämään veroja ja rahoittaa toimintansa YK:n tuella. Se on yrittänyt laajentaa valtaansa Somaliassa Afrikan Unionin joukkojen avulla. Se ei ole kuitenkaan onnistunut pitämään hallinnassaan muuta kuin tärkeimpiä liikenneyhteyksiä ja pääteitä. Maaseutu ja muut kaupungit ovat edelleen valtiottomassa tilassa. Islamilaiset ryhmät taistelevat keskenään niiden alueiden hallussapidosta, joihin väliaikaisen hallinnon valta ei yllä.


title: Somalian anarkia

text: Ekonomisti Alex Tabarrokin mukaan valtiovallan puuttuminen Somaliasta on ollut "ainutlaatuinen testi anarkian toimivuudesta", jossakin määrin jopa David Friedmannin ja Murray Rothbardin anarkokapitalistista teoriaa. Jotkut anarkokapitalistit ja muut anarkistit kieltävät tämän pitäen Somalian tilannetta yksinkertaisesti kaaoksena, joka johtuu valtasuhteiden epätasaisesta jakautumisesta sekä naapurimaiden ja länsimaiden, kuten Yhdysvaltojen, sekaantumisesta maan asioihin.


title: Somalian anarkia

text: Somalian tilanne valtiovallan hajoamisen jälkeen ja erityisesti ulkovaltojen väliintulon epäonnistuttua on tarjonnut selkeän tilaisuuden seurata valtiottoman maan kehitystä talous-, poliittisten- ja yhteiskuntateorioiden valossa olosuhteissa, joissa länsivaltojen diplomaattiset ponnistelut ja avustusjärjestöt ovat vain vähän pystyneet vaikuttamaan maan tilanteeseen. Antropologi Peter D. Little toteaakin, että Somalian tilanne on kumonnut "oletuksen valtion roolista turvallisuuden ja palvelujen ylläpitäjänä".. Naomi Klein toteaa teoksessaan Tuhokapitalismin nousu, että kaaoksen olosuhteissa on mahdollisuus muuttaa yhteiskunnallisia oloja tavalla, jotka eivät normaaleissa oloissa onnistu.


title: Somalian anarkia

text: Siad Barren hallinnon kukistuttua Somaliasta on puuttunut toimiva keskushallitus. Kaupunkialueilla, kuten Mogadishussa toimii yksityisiä poliisivoimia. Keskushallinnon jälkeen somalialaiset yksinkertaisesti ottivat uudestaan käyttöön perinteisen klaanipohjaisen hallinnon, jota siirtomaavalta tai Siad Barren diktatuuri eivät itse asiassa koskaan pystyneet hävittämään. Somalien perinteistä yhteiskuntamuotoa pidetään oikeiston keskuudessa anarkistisena; yhteiskuntatieteilijöiden mukaan somalien paimentolainen elämäntapa ajautuu helposti ristiriitoihin paikalleen asettuneen, järjestäytyneen yhteiskunnan kanssa. Poliittinen liittolaisuus perustuu vahvemmin klaaniin kuin puolueeseen. Tämä tekee keskitetyn hallinnon erittäin vaikeaksi .


title: Somalian anarkia

text: Antropologi Spencer MacCallumin mukaan ainoa hallintovalta, joka toimii Somaliassa, on perinteiset Xeer-käräjät. Käräjillä sovitaan klaanien välisistä periaatteista, jotka takaavat matkustajalle turvallisen matkan, ja kauppiaille rehdin kaupan periaatteet. Xeer-käräjät toimivat lähes muinaiseen malliin kaikkialla maassa etenkin maaseudulla. MacCallum pitää Xeer-käräjien ansiona, että Somalia on selvinnyt niin hyvin ilman keskitettyä hallintoa, koska Xeer takaa lainsuojan kaupalle ja taloudelliselle kehitykselle. Laki ja rikokset määritellään omistusoikeuden mukaan ja rikosoikeus perustuu korvaukseen eikä vankeuteen. Vaikka Xeer-käräjät periaatteessa vastustaa verotusta, se takaa kuitenkin normaalin kaupankäynnin ja taloudellisen kehityksen MacCallum vertaa Xeer-käräjiä kuudennen vuosisadan Skotlantiin, josta myös puuttui keskitetty vallanpito .


title: Somalian anarkia

text:
Lääkärit ilman rajoja -järjestö raportoi, että valtiovallan kukistuttua Somaliassa päivittäinen väkivalta oli katasrofaalista.
Tilastot vuodelta 2000 osoittavat, että vain 21 prosenttia väestöstä oli turvallisen juomaveden piirissä, ja lapsikuolleisuus oli maailman korkein (10 % kuoli synnyttyään ja lopuista 25 % alle viiden vanhana). Lisäksi aikuisten lukutaito putosi noin 24 prosentista vuonna 1989 noin 17 prosenttiin vuonna 2001. Vuonna 2003 tehdyssä tutkimuksessa oli lukutaito kuitenkin noussut pari prosenttia (19 %) Valtiovallan romahtamisen ja sisällissodan vaikutus inhimilliseen kehitykseen oli syvä. Se johti poliittisen järjestelmän hajoamiseen sekä sosiaalisen ja taloudellisen järjestelmän romahtamiseen ja valtavaan maan sisäiseen ja ulkomaille suuntautuneeseen pakolaisuuteen.


title: Somalian anarkia

text: Toimivan valtiovallan instituutioiden ja säännösten puutteessa syntyi vapaaehtoisuuden pohjalta ja ilman säännöksiä toimivia ratkaisuja asioiden hoitoon. Yksityissektori otti valtion instituutioiden suorittamia tehtäviä. Maailmanpankin tutkimuksessa Somalian taloudesta vuonna 2004 todettiin, että "rahajärjestelmän ja siihen liittyvien palveluiden on helpompaa toimia valtiottomassa tai heikosti valvotussa yhteisössä, kuin aiemmin on uskottu." "The New York Times" kuvailee valtiovallan hajoamisen jälkeistä Mogadishua "äärimmäiseksi esimerkiksi kaikenlaisten säännösten puuttumisesta," huomaten, että "pelkäämättömät yrittäjät, naiset mukaan lukien, ovat synnyttäneet yksityisiä sairaaloita, kouluja, puhelinyhtiöitä, voimalaitoksia ja satamia."


title: Somalian anarkia

text: Toimittaja Kevin Sites raportoi matkastaan anarkistiseen Somaliaan "Somalia, vaikka onkin brutaalin köyhä, on libertarismin unelma. Vapaa yrittäjyys kukoistaa, ja sitä säännöstelee vain elinvoimainen kilpailu”… ”Somaliassa on Afrikan parhaat tietoliikenneyhteydet. Täältä löytyy kourallinen yrittäjiä, jotka pystyvät järjestämään kristallin kirkkaasti kaikki palvelut kotiin tai toimistoon 10 dollarin kuukausimaksusta." Lankayhteyden saa kolmessa päivässä, kun naapurimaassa Keniassa sitä saa odottaa vuosikausia. Muissa Afrikan maissa julkinen monopoli ja lisenssit rajoittavat kilpailua ja tietoliikennepalvelujen kehittymistä. Abdullahi Mohammed Hussein Telecom Somalia yrityksestä totesi, että valtion postilla ja teleyhtiöllä oli ennen monopoli, mutta nyt yksityiset yrittäjät voivat vapaasti harjoittaa liiketoimintaa, Maailmanpankki raportoi vuonna 2007, että ainoastaan 1,5 prosenttia väestöstä omisti puhelimen. Tämä johti kymmenen ankarasti kilpailevan puhelinyhtiön esiintuloon. CIA:n "The World Factbookin" mukaan yksityiset puhelinyhtiöt tarjoavat palvelujaan useimmissa kaupungeissa langattomalla teknologialla, ja puhelinmaksut ovat maanosan halvimmat. The New York Times on huomannut, että yksityiset postipalvelutkin toimivat. The Economist toteaa, että puhelinyhtiöt Somaliassa ovat elävä esimerkki siitä, kuinka valtiovalta voi tuottaa enemmän vahinkoa kuin hyötyä tietoyhteyksien kehittämisessä.


title: Somalian anarkia

text: Jopa pienimmät kaupungit ovat nyt sähkövoiman piirissä, vaikka ne ennen vuotta 1991 olivat sähköistämättä.


title: Somalian anarkia

text: Paikallisen liikemies Abdirizak Osma on järjestänyt Keski-Somaliassa sijaitsevaan autiomaakaupunkiin Gaalkaioon katuvalot laajentaessaan liiketoimintaansa puhelinyhteyksistä sähkövoimaan. Hän ei tarjoa ainoastaan katuvaloja vaan myös ilmaista sähköä paikalliseen sairaalaan.


title: Somalian anarkia

text: Valtiovallan kukistumisen jälkeen maahan syntyi kymmeniä sanomalehtiä ja radioasemia. Mogadishussa on kaksi kilpailevaa TV-asemaa ja yksityinen kansainvälinen satelliittikanava, jonka ohjelma-aika jaetaan Myanmarin valtiollisen television kanssa puoliksi.


title: Somalian anarkia

text: Vuonna 1989 ennen valtion romahtamista maan ainoalla lentoyhtiöllä oli vain yksi lentokone. Nyt maassa on arviolta viisitoista lentoyhtiötä, kuusikymmentä lentokonetta ja kuusi kansainvälistä lentolinjaa maan sisäisten reittien lisäksi. Air Somalia ja Daallo Airlines lentävät kohteinaan muun muassa Djibouti, Yhdistyneet arabiemiirikunnat, Pariisi ja Lontoo. Vuoden 2005 Maailman pankin raportin mukaan yksityiset lentoyhtiöt kukoistavat. Monilla on viisi tai useampia koneita ja yhtiöiden välillä on hintasota. Mohammed Yassin Oladin, Daallo Airlinesin omistajan mukaan valtiovallan puuttumisesta on sekä haittaa että hyötyä. Liiketoiminta on vapaata. Korruptiota ei ole, koska ei ole valtiovaltaakaan, mutta lentoyhtiön pitää itse rakentaa lentokenttiä ja huoltaa niitä, ja lentää voi vain, kun tilanne on turvallinen. Bosaso, joka oli ennen pieni 5 000 asukkaan kalastajakylä, on kehittynyt vapaan markkinatalouden ansiosta 150 000 asukkaan kaupungiksi. Sen kansainvälisen tuonti- ja vientikaupan arvo on 15 miljoonaa Yhdysvaltain dollaria vuodessa. Bosasoon on syntynyt yksityiseltä pohjalta toimiva oikeuslaitos, koulut ja jopa yliopisto .


title: Somalian anarkia

text: Lentoliikenteen kehittyminen on liittynyt maantieliikenteen esteisiin; yksityiset armeijat ovat katkoneet päätiet, ja teillä liikkujalta peritään tullimaksuja, jotka vaihtelevat kolmesta dollarista 300 dollariin riippuen mukana kuljetettavista tavaroista. BBC:n raportin mukaan pääkaupungin ja aiemmin 50 kilometrin päässä olevan toimivan lentokentän välillä oli seitsemän tiesulkua. Useimmin tiesulun pitäjät käyttävät rahat khat-huumeeseen, jota yksityisarmeijat käyttävät ja jonka kaupalla ne rahoittavat toimintansa.


title: Somalian anarkia

text: Afrikan sarven merirosvous on tehnyt alueen rannikkovesistä yhden maailman vaarallisimmista laivaväylistä. Vuonna 2006 merirosvot iskivät kymmenen kertaa, mutta vuonna 2007 31 alukseen. Vuoden 2008 aikana kaikki ennätykset rikottiin. Merirosvoille on maksettu miljoonia dollareita lunnaita. Somalialaiset liikemiehet varustavat merirosvoaluksia. Valtiovallan heikkous antaa merirosvoille vapaat kädet. Somalian tilanteen johdosta kesäkuussa 2008 YK:n päätöksellä tuomittiin merirosvous ja pyydettiin laivastoja turvaamaan merirosvojen uhkaamat kuljetukset alueella. Somalialaiset merirosvot ovat puolustaneet toimintaansa kalastusvesien suojaamisena ryöstökalastajia ja ongelmajätteitä tyhjentäviä aluksia vastaan.


title: Somalian anarkia

text: Vuonna 2007 raportissa Somalian koulutuksen tilasta Abdullahi Sheikh Abdinoor osoitti, että "Somalit ovat sopeutuneet valtiovallan puuttumiseen olosuhteisiin nähden hyvin siitä huolimatta, että sisällissota, epäjärjestys ja laittomuudet maassa jatkuvat. Koulutusjärjestelmän romahtamisen seurauksena uusia koulutuksen tarjoajia on ilmaantunut anarkian keskelle; opettajat ja muut kasvattajat, jotka ovat nähneet koulutuksen tarpeellisuuden, ovat avanneet omia koulujaan melko spontaanisti." Yhteistyössä paikallisten sijoittajien kanssa on avattu voittoa tuottavia koululaitoksia.


title: Somalian anarkia

text: Vuosisatoja valtiovaltaa vastustaneet somalit ovat vastanneet islamilaisesta koulutuksesta täysin yksityisesti. Suurin osa kouluista on rahoitettu koulumaksuin vapaan markkinatalouden periaatteella. Koulumaksut ovat tyypillisesti 10 dollaria kuukaudessa. Siellä missä valtion ylläpitämä koulu toimii yksityiskoulujen rinnalla, yksityiskoulut voittavat ne akateemisten saavutusten mittareilla. Perusasteen koulujen määrä on noussut sisällissotaa edeltäneestä 600 koulusta nykyiseen 1 172 kouluun kattaen 28 prosenttia ikäluokasta. Toisen asteen koulujen määrä on myös lisääntynyt vuodesta 1998. Mogadishussa Benadir University, Somalia National University ja Mogadishu University ovat kolme kahdeksasta yliopistosta, jotka hoitavat kolmannen asteen koulutusta eteläisessä Somaliassa.


title: Somalian anarkia

text: Maan valuutan Somalian shillingin rinnalle tuli vaihtoehtoisia valuuttoja pian vuoden 1991 valtiovallan romahduksen jälkeen. Tällainen oli Na shilling, joka ei saanut juuri uskottavuutta sekä Balweyn I and II, jotka olivat vanhojen seteleiden väärennöksiä. Kilpailevat valuutat johtivat rahan valmistuksesta syntyvään inflaatioon, jossa tuhannen shillingin setelin arvo, 0,04 dollaria, läheni sen painatuskustannuksia. Kuluttajat kieltäytyivät hyväksymästä muuta kuin ennen vuotta 1991 painettua rahaa, joka hillitsi inflaation syvenemistä. Ennen vuotta 1991 painettuja seteleitä ja niistä tehtyjä väärennöksiä pidetään samana valuuttana. Pienenkin ostoksen tekoon tarvitaan suuria setelinippuja.


title: Somalian anarkia

text: Valuutan arvon säilymisen sisällissodan oloissa selittää Peter D. Little teoksessaan "Somalia: Economy without a State" johtuvan siitä, että sitten vuoden 1991 ei ole ollut hallitusta, joka olisi painanut rahaa maksakseen virkamiestensä ja armeijan kustannukset. Kauppiaat eivät varastoi suuria määriä valuuttaa, vaan muuttavat ne pian Yhdysvaltain dollareiksi. Raha siirretään investointeja varten puhelimitse ulkomaille. Henkilöllisyyden varmistamiseksi henkilön pitää selvittää suku- ja klaanitaustansa, jotta rahat päätyvät oikealle henkilölle. Yksityiset rahansiirtoyhtiöt tunnetaan nimellä hawala. Ne auttavat rahansiirrossa. Yhdysvallat sulki yhden suurimmista, Al Barakaatin, vuonna 2001 terroristien rahansiirrosta epäiltynä. Samalla suljettiin yhtiön viestintäliikenne, jossa oli yli 40 000 asiakasta.


title: Somalian anarkia

text: Väliaikaisen kansallisen hallituksen perustamisen yhteydessä vuonna 2000 joukko liikemiehiä toi maahan 30 miljardia shillinkiä Kanadassa painettuja seteleitä. Tästä oli seurauksena rahan arvon romahtaminen, joka synnytti laajoja mielenosoituksia ja protesteja Mogadishussa. Tämä ja lisääntyvä rahan painaminen romahduttivat valuutan arvon, ja väliaikainen kansallinen hallitus oli pakotettu ostamaan takaisin osan jakamastaan valuutasta.


title: Somalian anarkia

text: Vaikka luotettavat tilastot puuttuvat, YK:n mukaan sisällissota on köyhdyttänyt jo ennestään maailman köyhimpiin maihin kuuluvaa Somaliaa. Kuitenkin CIA:n "The World Factbookin" mukaan maan talous on kohentunut 2000-luvulla. Anarkiasta huolimatta Somalian palvelusektori on kasvanut. Mogadishun markkinat tarjoavat erilaisia tuotteita ruoasta elektroniikkaan. Hotellit toimivat ja yksityisarmeijat takaavat turvallisuuden.


title: Somalian anarkia

text: Mitattaessa äärimmäistä köyhyyttä Maailman Pankin tilastoissa vuodelta 1998 henkilöt, jotka elivät alle dollarilla päivässä, Somalia selviytyi ilman hallitusta paremmin kuin moni muu maa Afrikassa, ja Somaliassa oli jopa paremmat palvelut kuin monessa muussa köyhässä maassa. CIA:n "The World Factbookin" mukaan Somalian tilastolliseen bruttokansantuotteeseen henkilöä kohden, kasvuun, henkeä kohti laskettuun tuloon ja inflaatiolukuihin pitäisi suhtautua skeptisesti. Bruttokansantuote henkilöä kohden on Somaliassa 2008 esitetyn arvion mukaan keskimäärin 600 dollaria.


title: Somalian anarkia

text: Valtion ja sen laitosten puutteessa yksityissektori kasvoi "huomattavasti" Maailman Pankin vuoden 2003 raportin mukaan. Erityisiä kasvualoja ovat olleet kauppa, liikenne, rahaliikenne ja infrastruktuuri sekä perustuotannossa maatalous, karjatalous ja kalastus. Vuonna 2007 YK raportoi, että maan palvelusektori kukoistaa. Ekonomisti Peter T. Leeson tutkimuksessaan "The impact of anarchy on Somali development" osoitti, että vaikka kehitystaso on matala, 18 avainindikaattorin avulla verrattaessa maan kehitystä tilanne on nyt parempi. Somaleilla menee nyt paremmin kuin Siad Barren aikana. Somalien elintaso on noussut ja mennyt edelle valtiovallan sortumisen jälkeen verrattuna moniin muihin valtioihin, joissa valtiovalta on säilyttänyt otteensa.


title: Somalian anarkia

text: Keskusvallan romahtamisen seurauksena suuri osa laillista järjestelmää ja koululaitosta sekä sosiaalisia palveluja siirtyi uskonnollisten järjestöjen hallintaan, jotka rahoittavat toimintaansa kansainvälisten lahjoittajien ja maasta muuttaneiden somalien avustuksin. Vuonna 2005 jotkut näistä liittyivät Islamilaisten tuomioistuinten liitoksi sen jälkeen, kun sotaherrat ajautuivat ristiriitaan šariapohjaisten tuomioistuimien kanssa. Yhdysvaltojen terrorismin vastainen sota laajeni Somaliaan. Huolissaan islamin noususta CIA siirsi satojatuhansia dollareita Somalian sotaherroille 2006 tarkoituksenaan kukistaa mahdolliset Al Qaedan jäsenet, joiden he uskoivat piileksivän Islamilaisten tuomioistuinten suojissa.


title: Somalian anarkia

text: Joidenkin asiantuntijoiden mukaan CIA:n toimet lisäsivät islamilaisten taistelijoiden voimaa sen sijaan, että olisivat heikentäneet sitä. Islamilaisten tuomioistuinten liitto piiritti sotaherrojen miehittämän Mogadishun ja otti haltuunsa koko kaupungin ympäristöineen kesäkuussa 2006.Islamilaisten tuomioistuinten liiton hallinnassa Mogadishu muuttui turvalliseksi kaupungiksi. Se kuitenkin häädettiin kaupungista Etiopian armeijan voimin YK:n, Afrikan unionin ja Yhdysvaltain hallituksen tuella. Somalian väliaikaisen liittohallituksen parlamentti muutti tämän jälkeen kaupunkiin. Väliaikainen liittohallitus kohtasi jatkuvaa vastarintaa. Tammikuussa 2009 poliitikko Abdirahman Ahmed teloitettiin syytettynä apostasiasta šariatuomioistuimessa.


title: Somalian anarkia

text: Kansainvälisesti tunnustettu YK:ssa maata edustava Somalian väliaikainen liittohallitus perustettiin 2004. Sitä edelsi väliaikainen kansallinen hallitus. Somalian väliaikainen liittohallitus hallitsee yhdessä Islamilaisten tuomioistuimien liiton Somalian jälleenvapauttamisen liittoutuman (Alliance for the Re-liberation of Somalia) kanssa USA:n, YK:n ja Afrikan Unionin tukemana. Se taistelee kapinallisia vastaan maan etelä- ja keskiosissa sekä pääkaupungissa Mogadishussa. Itsenäiseksi julistautunut Somalimaa on suhteellisen rauhallinen. Autonominen Puntland on kuulu merirosvoistaan, joita kansainväliset laivastotkaan eivät ole saaneet kuriin. Maaliskuussa 2009 Somalian uudelleen muodostettu hallitus julisti, että maan rauhoittamiseksi se ottaa käyttöön šarian maan virallisena oikeusjärjestelmänä.


title: Pallister–Hallin oireyhtymä

text: Pallister–Hallin oireyhtymä on hyvin harvinainen synnynnäinen oireisto. Siihen liittyy lukuisia mahdollisia poikkeavuuksia eri puolilla kehoa. Esimerkiksi hypotalamuksen hamartooma, polydaktylia, munuaisvaurio ja kasvun hidastuminen ovat oireistolle tyypillisiä piirteitä. On mahdollista, että oireisto aiheuttaa sormien tai varpaiden kasvamista yhteen. Osa vammautuneista on kehitysvammaisia.


title: Pallister–Hallin oireyhtymä

text: Oireisto johtuu GLI3-geenin mutaatiosta 7. kromosomin lyhyessä varressa. Se voi periytyä autosomissa dominantisti tai aiheutua satunnaisesta mutaatiosta. Oireiston periytyminen on kuitenkin harvinaista. Oireiden vaikeusasteessa on vaihtelua. Monet vammautuneet kuolevat jo varhaislapsuudessaan. Saman geenin virhe aiheuttaa Greigin kallo-liikayhdyssormisuusoireyhtymän.


title: Pallister–Hallin oireyhtymä

text: Pallisterin ja Hallin vuonna 1980 kuvaamaa oireistoa oli vuoteen 2003 mennessä raportoitu noin sata tapausta.


title: Ingvild Flugstad Østberg

text: Ingvild Flugstad Østberg (s. 9. marraskuuta 1990 Gjøvik, Norja) on norjalainen maastohiihdon olympiavoittaja. Seuratasolla hän edustaa Gjøvik Skiklubbia.


title: Ingvild Flugstad Østberg

text: Vuoden 2009 nuorten MM-kisoissa Praz de Lys Sommandissa Østberg voitti neljä kultamitalia (viesti, 5 km, 10 km yhdistelmäkilpailu ja sprintti). Edellisvuonna hän oli saavuttanut nuorten MM-kisoista viestikultaa ja hopeaa viidellä kilometrillä. Vuonna 2010 hän sai kultaa 10 kilometrin yhdistelmäkilpailussa ja viestissä sekä hopeaa sprintissä ja viidellä kilometrillä. Hän voitti alle 23-vuotiaiden maailmanmestaruuden 15 kilometrin yhdistelmäkilpailussa Otepäässä 2011.


title: Ingvild Flugstad Østberg

text: Ensimmäisissä aikuisten arvokisoissaan Liberecin MM-kilpailuissa 2009 Østberg saavutti parisprintissä viidennen sijan Astrid Jacobsenin kanssa ja oli 30 kilometrin vapaan hiihtotavan yhteislähtökilpailussa 36:s. Val di Fiemmen MM-kisoissa 2013 hän sijoittui perinteisen hiihtotavan sprintissä 17:nneksi. Parisprintissä hän oli neljäs Maiken Caspersen Fallan kanssa. Sotšin olympialaisissa 2014 Østberg saavutti Marit Bjørgenin kanssa kultaa perinteisen parisprintissä ja hopeaa vapaan hiihtotavan sprintissä.


title: Ingvild Flugstad Østberg

text: Falunin MM-kilpailuissa 2015 Østberg voitti Maiken Caspersen Fallan kanssa kultaa vapaan hiihtotavan parisprintissä ja oli perinteisen hiihtotavan sprintissä kuudes sekä 30 kilometrin perinteisen kilpailussa kymmenes. Lahden MM-kilpailuissa 2017 hän oli perinteisen hiihtotavan 10 kilometrillä kahdeksas, yhdistelmäkilpailussa 19:s ja vapaan hiihtotavan sprintissä 22:s. Pyeongchangin olympialaisissa 2018 Østberg voitti kultaa viestissä ja sijoittui 30 kilometrin perinteisen hiihtotavan yhteislähtökilpailussa neljänneksi, vapaan hiihtotavan 10 kilometrillä seitsemänneksi, 15 kilometrin yhdistelmäkilpailussa 11:nneksi sekä perinteisen hiihtotavan sprintissä 17:nneksi.


title: Ingvild Flugstad Østberg

text: Maailmancupin henkilökohtaisissa kilpailuissa Østberg saavutti ensimmäisen voittonsa 14. joulukuuta 2014 käydyssä Davosin vapaan hiihtotavan sprinttikilpailussa. Toisen voittonsa hän otti Otepään perinteisen sprintissä tammikuussa 2015. Hän oli toinen Lahden vapaan sprintissä maaliskuussa 2015 ja Davosin vapaan hiihtotavan 15 kilometrillä joulukuussa 2015. Kolmanneksi hän sijoittui perinteisen hiihtotavan sprintissä Drammenissa maaliskuussa 2013 sekä vapaan hiihtotavan sprinteissä Nové Městossa tammikuussa 2014, Toblachissa helmikuussa 2014 ja Davosissa joulukuussa 2014 ja 2015. Marraskuussa 2015 hän oli kolmas Kuusamon avaustapahtumassa. Toblachissa hän sijoittui toiseksi vapaan hiihtotavan sprintissä ja kolmanneksi 10 kilometrin perinteisen hiihtotavan kilpailussa. Helmikuussa 2016 hän oli toinen Drammenin perinteisen sprintissä ja Oslon 30 kilometrin perinteisen hiihtotavan yhteislähtökilpailussa. Tukholmassa hän sijoittui toiseksi perinteisen sprintissä ja Falunissa kolmanneksi perinteisen hiihtotavan 5 kilometrillä. Lahdessa hän oli kolmas 15 kilometrin yhdistelmäkilpailussa. Ski Tour Canadalla hän voitti 10 kilometrin vapaan hiihtotavan kilpailun Canmoressa ja sijoittui kokonaiskilpailussa kolmanneksi.


title: Ingvild Flugstad Østberg

text: Østberg sijoittui kaudella 2016–2017 toiseksi Lillehammerin Nordic Opening -tapahtumassa. Davosissa hän voitti 15 kilometrin vapaan hiihtotavan kilpailun ja oli toinen vapaan sprintissä. La Clusaz'ssa hän sijoittui kolmanneksi 10 kilometrin vapaan hiihtotavan yhteislähtökilpailussa. Falunissa hän oli toinen 15 kilometrin perinteisen hiihtotavan yhteislähtökilpailussa. Kaudella 2017–2018 hän voitti Davosin 10 kilometrin vapaan hiihtotavan kilpailun ja oli Toblachin 10 kilometrin perinteisen hiihtotavan takaa-ajokilpailussa toinen. Kaudella 2018–2019 hän oli kolmas Lillehammerin Nordic opening -tapahtuman kokonaiskilpailussa ja Beitostølenin 15 kilometrin vapaan hiihtotavan väliaikalähtökilpailussa. Davosin 10 kilometrin vapaan hiihtotavan kilpailussa hän oli toinen.


title: Ingvild Flugstad Østberg

text: Tour de Skillä 2012–2013 Østberg oli toinen sprinttikilpailussa Val Müstairissa. Tour de Skillä 2013–2014 hän oli sprinteissä kolmas Oberhofissa sekä voitti Lenzerheidessa. Tour de Skillä 2015 hän oli Val Müstairin sprintissä kolmas. Tour de Skillä 2016 hän oli Lenzerheidessa kolmas vapaan hiihtotavan sprintissä, toinen 15 kilometrin perinteisen yhteislähtökilpailussa ja voitti 5 kilometrin vapaan hiihtotavan takaa-ajokilpailun. Oberstdorfissa hän oli perinteisen hiihtotavan sprintissä kolmas ja 10 kilometrin yhteislähtökilpailussa toinen. Hän oli Toblachissa kolmas 5 kilometrin vapaan hiihtotavan kilpailussa ja Val di Fiemmessä toinen 10 kilometrin perinteisen hiihtotavan yhteislähtökilpailussa. Hän johti kokonaiskilpailua ennen viimeistä etappia 38,7 sekunnin erolla Therese Johaugiin, mutta joutui päästämään Johaugin ohitseen pitkään loppunousuun päättyneellä etapilla sijoittuen kokonaiskilpailussa toiseksi runsaat 2 minuuttia 20 sekuntia Johaugille hävinneenä.


title: Ingvild Flugstad Østberg

text: Tour de Skillä 2017 Østberg voitti Val Müstairin viiden kilometrin perinteisen hiihtotavan yhteislähtökilpailun. Hän sijoittui kolmanneksi Oberstdorfin 10 kilometrin vapaan hiihtotavan takaa-ajokilpailussa ollen osuusajoissa nopein. Tour de Skin kokonaiskilpailussa hän oli neljäs. Tour de Skillä 2017–2018 hän voitti Lenzerheiden 10 kilometrin perinteisen hiihtotavan kilpailun ja 10 kilometrin vapaan hiihtotavan takaa-ajokilpailun sekä Oberstdorfin 10 kilometrin vapaan hiihtotavan yhteislähtökilpailun. Tourin kokonaiskilpailussa hän oli toinen. Tour de Skillä 2018–2019 hän voitti Oberstdorfin 10 kilometrin perinteisen hiihtotavan yhteislähtökilpailun ja samalla paikkakunnalla käydyn vapaan hiihtotavan takaa-ajokilpailun, jonka osuusajoissa hän oli kolmas. Hän voitti lisäksi Val di Fiemmen 10 kilometrin perinteisen hiihtotavan yhteislähtökilpailun ja oli nopein myös loppunousuun päättyneen viimeisen etapin osuusajoissa. Hän voitti kokonaiskilpailun kahden minuutin ja 42 sekunnin erolla Natalja Neprjajevaan.


title: Ingvild Flugstad Østberg

text: Østberg voitti Maiken Caspersen Fallan kanssa parisprintin Liberecissä tammikuussa 2013 ja Nové Městossa tammikuussa 2014. Toiseksi he sijoittuivat Asiagossa joulukuussa 2013 ja Otepäässä tammikuussa 2015. Norjan viestijoukkueessa hän on voittanut Lillehammerissa joulukuussa 2015, Nové Městossa tammikuussa 2016, La Clusaz'ssa joulukuussa 2016, Ulricehamnissa tammikuussa 2017 ja 2019 sekä Beitostølenissä joulukuussa 2018, sijoittunut toiseksi Sjusjøenissa marraskuussa 2011 sekä kolmanneksi Nové Městossa helmikuussa 2012 ja La Clusaz'ssa tammikuussa 2013.


title: Ingvild Flugstad Østberg

text: Østberg sijoittui maailmancupin kokonaiskilpailussa toiseksi kaudella 2015–2016, kolmanneksi 2016–2017 ja 2017–2018, neljänneksi 2014–2015 ja kymmenenneksi 2013–2014. Sprintticupissa hän sijoittui toiseksi kausilla 2014–2015 ja 2015–2016, kolmanneksi kaudella 2012–2013, neljänneksi 2013–2014 ja viidenneksi 2016–2017. Normaalimatkojen cupissa hän oli toinen kaudella 2017–2018, kolmas kaudella 2015–2016 ja neljäs 2016–2017.


title: Ingvild Flugstad Østberg

text: Østbergin äiti Marthe Flugstad voitti Birkebeinerrennet-hiihdon kolmesti (1989, 1997 ja 2002) ja isoäiti Valborg Østberg kerran (1977).


title: Ingvild Flugstad Østberg

text: Østberg seurustelee norjalaisen pikaluistelija Christoffer Fagerli Rukken (s. 1988) kanssa. He tapasivat toisensa Olympiatoppenin järjestämällä leirillä Espanjan Fuerteventurassa toukokuussa 2011 ja muuttivat yhteiseen asuntoon Oslon Holmenkollenille kesällä 2012.


title: Jominykoe

text:
Jominykoe on koe, jolla mitataan teräksen karkenevuutta. Karkenevuus tarkoittaa teräksen taipumusta muuttua martensiitiksi sammutuksessa. Tutkittavasta aineesta valmistettu 10 cm pitkä koesauva kuumennetaan austeniittialueelle ja kiinnitetään toisesta päästään pitimeen. Sitten sen päätyyn suunnataan vesisuihku. Tällöin kyseinen pää jäähtyy nopeasti ja karkenee, kun taas toinen pää jäähtyy hitaasti. Välillä on aukoton sarja eri jäähtymisnopeuksia.
Koetta käytetään paljon, ja sen tuloksena saatava jominykäyrä eli jominypiirros liitetään usein esimerkiksi valmistajan tuotteesta tekemään esitteeseen.


title: Vedensidontakyky

text: Vedensidontakyky on lihan kykyä pidättää sen omaa tai siihen lisättyä vettä jotain voimaa tai vaikutusta vastaan. Vedensidontakyky on yksi lihan tärkeimmistä laatutekijöistä. Se vaikuttaa lihan makuun: jos lihan vedensidontakyky on huono, siitä irtoaa kypsennettäessä runsaasti vettä ja seurauksena on kuiva ja mauton tuote. Huono vedensidontakyky aiheuttaa tuotteille tai raaka-aineille painotappioita ja vaikuttaa merkittävästi lihaa käyttävän yrityksen talouteen.


title: Strike!

text: Strike! on saksalaisen The Baseballs -yhtyeen esikoisalbumi. Se julkaistiin toukokuussa 2009 Saksassa, Sveitsissä ja Itävallassa sekä lokakuussa 2009 Suomessa. Kaikki albumin kappaleet ovat coverversioita.


title: Strike!

text: Suomessa "Strike!" oli 73 626 myydyllä albumilla vuoden 2009 myydyin ulkomainen levy ja samalla koko vuoden myydyin levy. 15. tammikuuta 2010 mennessä albumi oli ollut Suomen virallisen albumilistan kärjessä jo 11 perättäistä viikkoa Edellisen kerran samaan on yltänyt Ari Koivusen albumi "Fuel For The Fire", joka pysytteli listan ykkösenä 12 viikkoa putkeen kesällä 2007.


title: Strike!

text: Suluissa alkuperäinen esittäjä.


title: Joaquim Dos Santos

text: Joaquim Dos Santos on yhdysvaltalainen Annie-palkittu animaatio-ohjaaja ja animaattori, joka tunnetaan ohjauksistaan Justice League Unlimitedin ja Avatarin parissa.